title: Εκτελεστικός κανονισμός (ΕΕ) 2017/1473 της Επιτροπής, της 14ης Αυγούστου 2017, σχετικά με την τροποποίηση του κανονισμού (ΕΚ) αριθ. 1235/2008 για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (Κείμενο που παρουσιάζει ενδιαφέρον για τον ΕΟΧ )

text:
               15.8.2017

               EL

               Επίσημη Εφημερίδα της Ευρωπαϊκής Ένωσης

               L 210/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1473 ΤΗΣ ΕΠΙΤΡΟΠΉΣ
   της 14ης Αυγούστου 2017
   σχετικά με την τροποποίηση του κανονισμού (ΕΚ) αριθ. 1235/2008 για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 33 παράγραφος 3 και το άρθρο 38 στοιχείο δ),
   Εκτιμώντας τα ακόλουθα:

               (1)

               Το παράρτημα IV του κανονισμού (ΕΚ) αριθ. 1235/2008 (2) της Επιτροπής παραθέτει τον κατάλογο των αρχών και των φορέων ελέγχου που είναι αρμόδιοι για τη διενέργεια ελέγχων και την έκδοση πιστοποιητικών στις τρίτες χώρες για τους σκοπούς της ισοδυναμίας.

               (2)

               Ο IOAS, φορέας διαπίστευσης στον τομέα της βιολογικής γεωργίας, πληροφόρησε την Επιτροπή ότι αποφάσισε να αναστείλει τη διαπίστευση του Bolicert Ltd.

               (3)

               Σύμφωνα με το άρθρο 12 παράγραφος 1 στοιχείο γ) του κανονισμού (ΕΚ) αριθ. 1235/2008, η Επιτροπή δύναται ανά πάσα στιγμή να αναστείλει την εγγραφή ενός φορέα ελέγχου από τον κατάλογο του παραρτήματος IV του εν λόγω κανονισμού, είτε βάσει των πληροφοριών που λαμβάνει, είτε όταν ο φορέας ελέγχου δεν έχει υποβάλει τα απαιτούμενα στοιχεία.

               (4)

               Ο φορέας Bolicert Ltd κλήθηκε από την Επιτροπή να παράσχει έγκυρο πιστοποιητικό διαπίστευσης και να λάβει εγκαίρως τα κατάλληλα διορθωτικά μέτρα σύμφωνα με τις απαιτήσεις του κανονισμού (ΕΚ) αριθ. 834/2007, αλλά δεν απήντησε εντός της ταχθείσας προθεσμίας. Θα πρέπει επομένως να ανασταλεί η εγγραφή του Bolicert Ltd στο παράρτημα IV του κανονισμού (ΕΚ) αριθ. 1235/2008 έως ότου παρασχεθούν επαρκή στοιχεία.

               (5)

               Το παράρτημα IV του κανονισμού (ΕΚ) αριθ. 1235/2008 θα πρέπει επομένως να τροποποιηθεί αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής βιολογικής παραγωγής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα IV του κανονισμού (ΕΚ) αριθ. 1235/2008, απαλείφεται η καταχώριση που αφορά τον φορέα «Bolicert Ltd.».
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Αυγούστου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 189 της 20.7.2007, σ. 1.

      (2)  Κανονισμός (ΕΚ) αριθ. 1235/2008 της Επιτροπής, της 8ης Δεκεμβρίου 2008, για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (ΕΕ L 334 της 12.12.2008, σ. 25).


title: Εκτελεστικός κανονισμός (ΕΕ) αριθ. 688/2011 της Επιτροπής, της 18ης Ιουλίου 2011 , για την παρέκκλιση, για το έτος 2011, από τον κανονισμό (ΕΚ) αριθ. 501/2008 με τη θέσπιση συμπληρωματικού χρονοδιαγράμματος για την υποβολή και την επιλογή των προγραμμάτων ενημέρωσης και προώθησης των νωπών οπωροκηπευτικών στην εσωτερική αγορά και στις τρίτες χώρες

text:
               19.7.2011

               EL

               Επίσημη Εφημερίδα της Ευρωπαϊκής Ένωσης

               L 188/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 688/2011 ΤΗΣ ΕΠΙΤΡΟΠΉΣ
   της 18ης Ιουλίου 2011
   για την παρέκκλιση, για το έτος 2011, από τον κανονισμό (ΕΚ) αριθ. 501/2008 με τη θέσπιση συμπληρωματικού χρονοδιαγράμματος για την υποβολή και την επιλογή των προγραμμάτων ενημέρωσης και προώθησης των νωπών οπωροκηπευτικών στην εσωτερική αγορά και στις τρίτες χώρες
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 3/2008 του Συμβουλίου, της 17ης Δεκεμβρίου 2007, σχετικά με ενέργειες ενημέρωσης και προώθησης υπέρ των γεωργικών προϊόντων στην εσωτερική αγορά και στις τρίτες χώρες (1), και ιδίως το άρθρο 15,
   Εκτιμώντας τα ακόλουθα:

               (1)

               Το άρθρο 3 παράγραφος 1 στοιχείο γ) του κανονισμού (ΕΚ) αριθ. 3/2008 προβλέπει ότι οι τομείς ή τα προϊόντα που μπορούν να αποτελέσουν αντικείμενο των ενεργειών ενημέρωσης και προώθησης οι οποίες χρηματοδοτούνται, εν όλω ή εν μέρει, από τον προϋπολογισμό της Ένωσης καθορίζονται λαμβάνοντας ιδίως υπόψη την ανάγκη αντιμετώπισης ειδικών ή συγκυριακών προβλημάτων σε έναν συγκεκριμένο τομέα.

               (2)

               Το άρθρο 3 παράγραφος 2 στοιχείο α) του κανονισμού (ΕΚ) αριθ. 3/2008 προβλέπει ότι οι τομείς ή τα προϊόντα που μπορούν να αποτελέσουν αντικείμενο των ενεργειών ενημέρωσης και προώθησης οι οποίες χρηματοδοτούνται, εν όλω ή εν μέρει, από τον προϋπολογισμό της Ένωσης και πρόκειται να υλοποιηθούν σε τρίτες χώρες είναι ιδίως εκείνα για τα οποία υπάρχουν δυνατότητες εξαγωγής ή δυνατότητες νέων εμπορικών διεξόδων, ιδίως χωρίς τη χορήγηση επιστροφών.

               (3)

               Ο τομέας των νωπών οπωροκηπευτικών επλήγη από πρωτοφανή κρίση, εξαιτίας επιδημίας που προκλήθηκε από το βακτηρίδιο Escherichia coli. Η επιδημία προκάλεσε κρίση εμπιστοσύνης των καταναλωτών, η οποία οδήγησε σε σημαντική μείωση της κατανάλωσης. Επομένως, είναι σκόπιμο να ενισχυθεί η εμπιστοσύνη των καταναλωτών στα νωπά οπωροκηπευτικά που παράγονται στην Ένωση.

               (4)

               Η εν λόγω κρίση εμπιστοσύνης προκάλεσε επίσης έντονες οικονομικές δυσχέρειες, οι οποίες ενδέχεται να θέσουν σε κίνδυνο την οικονομική επιβίωση πολλών εκμεταλλεύσεων του τομέα των νωπών οπωροκηπευτικών στην Ένωση. Επομένως, είναι σκόπιμο να ενισχυθούν οι δυνατότητες εξαγωγών, προς τρίτες χώρες, νωπών οπωροκηπευτικών που παράγονται στην Ένωση.

               (5)

               Στο πλαίσιο αυτό, κρίνεται σκόπιμο να προσφερθεί στους επαγγελματικούς οργανισμούς του τομέα των νωπών οπωροκηπευτικών η δυνατότητα να επωφεληθούν από συγχρηματοδότηση της Ένωσης βάσει του κανονισμού (ΕΚ) αριθ. 3/2008, και να υποβάλουν για τον σκοπό αυτόν, εντός των προσεχών εβδομάδων, προγράμματα ενημέρωσης και προώθησης στις αρμόδιες εθνικές αρχές, προκειμένου να επιλεγούν και, ενδεχομένως, να εγκριθούν από την Επιτροπή πριν από το τέλος του τρέχοντος έτους. Τα εν λόγω προγράμματα θα μπορούν να υποβάλλονται εκτός του ετήσιου ρυθμού έγκρισης των προγραμμάτων και του συνήθους χρονοδιαγράμματος, που καθορίζεται στον κανονισμό (ΕΚ) αριθ. 501/2008 της Επιτροπής, της 5ης Ιουνίου 2008, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 3/2008 του Συμβουλίου σχετικά με ενέργειες ενημέρωσης και προώθησης υπέρ των γεωργικών προϊόντων στην εσωτερική αγορά και στις τρίτες χώρες (2), στα άρθρα 8 και 11.

               (6)

               Συνεπώς, είναι σκόπιμο να θεσπιστεί παρέκκλιση, για το έτος 2011, από τον κανονισμό (ΕΚ) αριθ. 501/2008 όσον αφορά τα προγράμματα ενημέρωσης και προώθησης των νωπών οπωροκηπευτικών τα οποία απευθύνονται στην εσωτερική αγορά και στις τρίτες χώρες.

               (7)

               Η διαχειριστική επιτροπή για την κοινή οργάνωση των γεωργικών αγορών δεν διατύπωσε γνώμη εντός της προθεσμίας που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για το έτος 2011 και υπό την επιφύλαξη του συνήθους ετησίου χρονοδιαγράμματος, που προβλέπεται στο άρθρο 8 παράγραφος 1 δεύτερο εδάφιο και στο άρθρο 11 παράγραφοι 1 και 3 του κανονισμού (ΕΚ) αριθ. 501/2008, εφαρμόζεται το ακόλουθο συμπληρωματικό χρονοδιάγραμμα για τα προγράμματα ενημέρωσης και προώθησης των νωπών οπωροκηπευτικών τα οποία απευθύνονται στην εσωτερική αγορά και στις τρίτες χώρες:

               α)

               οι αντιπροσωπευτικοί επαγγελματικοί και διεπαγγελματικοί οργανισμοί του τομέα των νωπών οπωροκηπευτικών δύνανται να υποβάλουν τα προγράμματά τους στα κράτη μέλη έως τις 16 Αυγούστου 2011·

               β)

               τα κράτη μέλη κοινοποιούν στην Επιτροπή τον προσωρινό κατάλογο των επιλεγέντων προγραμμάτων το αργότερο στις 15 Σεπτεμβρίου 2011·

               γ)

               η Επιτροπή αποφασίζει, το αργότερο έως τις 15 Νοεμβρίου 2011, ποια προγράμματα μπορεί να συγχρηματοδοτήσει.

         Άρθρο 2
   Ο παρών κανονισμός αρχίζει να ισχύει την εβδόμη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Ιουλίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 3 της 5.1.2008, σ, 1.

      (2)  ΕΕ L 147 της 6.6.2008, σ. 3.


title: Εκτελεστικός κανονισμός (ΕΕ) 2016/1212 της Επιτροπής, της 25ης Ιουλίου 2016, για τον καθορισμό εκτελεστικών τεχνικών προτύπων όσον αφορά τυποποιημένες διαδικασίες και έντυπα για την υποβολή πληροφοριών σύμφωνα με την οδηγία 2009/65/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
                  26.7.2016

                  EL

                  Επίσημη Εφημερίδα της Ευρωπαϊκής Ένωσης

                  L 199/6

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1212 ΤΗΣ ΕΠΙΤΡΟΠΉΣ
      της 25ης Ιουλίου 2016
      για τον καθορισμό εκτελεστικών τεχνικών προτύπων όσον αφορά τυποποιημένες διαδικασίες και έντυπα για την υποβολή πληροφοριών σύμφωνα με την οδηγία 2009/65/ΕΚ του Ευρωπαϊκού Κοινοβουλίου και του Συμβουλίου
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2009/65/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τον συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ) (1), και ιδίως το άρθρο 99ε παράγραφος 3,
      Εκτιμώντας τα ακόλουθα:

                  (1)

                  Είναι σκόπιμο να καθοριστούν κοινές διαδικασίες και έντυπα για την υποβολή πληροφοριών στην Ευρωπαϊκή Αρχή Κινητών Αξιών και Αγορών (ΕΑΚΑΑ) από τις αρμόδιες αρχές σχετικά με τις κυρώσεις και τα μέτρα που επιβάλλουν, όπως αναφέρεται στο άρθρο 99ε της οδηγίας 2009/65/ΕΚ.

                  (2)

                  Προκειμένου να μπορεί η ΕΑΚΑΑ να εντοπίζει και να καταχωρίζει τις πληροφορίες σχετικά με τις κυρώσεις και τα μέτρα που επιβάλλονται σύμφωνα με το άρθρο 99 της οδηγίας 2009/65/ΕΚ, είναι σκόπιμο να απαιτείται από τις αρμόδιες αρχές να της διαβιβάζουν λεπτομερείς και εναρμονισμένες πληροφορίες σχετικά με τις κυρώσεις και τα μέτρα που κοινοποιούνται.

                  (3)

                  Είναι αναγκαίο να αποφεύγονται πιθανές διπλές εγγραφές και αρνητικές συγκρούσεις αρμοδιοτήτων μεταξύ πολλαπλών αρχών υποβολής αναφορών σε κάθε κράτος μέλος. Ο ορισμός ενιαίου σημείου επαφής με την ΕΑΚΑΑ ανά κράτος μέλος αποτελεί το αποτελεσματικότερο και λιγότερο επαχθές μέσο για την επίτευξη αυτού του στόχου.

                  (4)

                  Προκειμένου να συμπεριλαμβάνονται χρήσιμες πληροφορίες στην ετήσια έκθεση σχετικά με τις κυρώσεις και τα μέτρα, η οποία πρέπει να δημοσιεύεται από την ΕΑΚΑΑ σύμφωνα με το άρθρο 99ε παράγραφος 1 της οδηγίας 2009/65/ΕΚ, οι αρμόδιες αρχές θα πρέπει να αναφέρουν τις πληροφορίες χρησιμοποιώντας ειδικά έντυπα, στα οποία θα επισημαίνεται σαφώς ποια άρθρα της οδηγίας 2009/65/ΕΚ παραβιάστηκαν.

                  (5)

                  Κατά την αναφορά των διοικητικών κυρώσεων και μέτρων που γνωστοποιούνται στο κοινό σύμφωνα με το άρθρο 99ε παράγραφος 2 της οδηγίας 2009/65/ΕΚ, θα πρέπει να προσδιορίζονται σαφώς οι κυρώσεις και τα μέτρα, με την παροχή επαρκών στοιχείων. Επομένως, είναι σκόπιμο να καθοριστεί ένα έντυπο που θα χρησιμοποιείται από τις αρμόδιες αρχές για τον σκοπό αυτόν.

                  (6)

                  Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η ΕΑΚΑΑ στην Επιτροπή.

                  (7)

                  Η ΕΑΚΑΑ δεν διεξήγαγε ανοικτές δημόσιες διαβουλεύσεις όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός, ούτε προέβη σε ανάλυση του δυνητικού κόστους και οφέλους της καθιέρωσης των τυποποιημένων εντύπων και διαδικασιών για τις σχετικές αρμόδιες αρχές, επειδή αυτό θα ήταν δυσανάλογο σε σχέση με το πεδίο εφαρμογής και τον αντίκτυπό τους, λαμβανομένου υπόψη ότι οι αποδέκτες των εκτελεστικών τεχνικών προτύπων θα είναι μόνο οι αρμόδιες εθνικές αρχές των κρατών μελών και όχι συμμετέχοντες στην αγορά. Η ΕΑΚΑΑ ζήτησε τη γνώμη της ομάδας συμφεροντούχων κινητών αξιών και αγορών, που συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2),

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Σημεία επαφής
      1.   Για κάθε κράτος μέλος, οι αρμόδιες αρχές ορίζουν ενιαίο σημείο επαφής για τη διαβίβαση των πληροφοριών που αναφέρονται στα άρθρα 2 και 3 και για τις κοινοποιήσεις σχετικά με όλα τα ζητήματα που συνδέονται με την υποβολή των εν λόγω πληροφοριών.
      2.   Οι αρμόδιες αρχές κοινοποιούν στην Ευρωπαϊκή Αρχή Κινητών Αξιών και Αγορών (ΕΑΚΑΑ) το σημείο επαφής που αναφέρεται στην παράγραφο 1.
      3.   Η ΕΑΚΑΑ ορίζει σημείο επαφής για τη λήψη των πληροφοριών που αναφέρονται στο άρθρο 2 και για τις κοινοποιήσεις σχετικά με όλα τα ζητήματα που συνδέονται με τη λήψη των πληροφοριών που αναφέρονται στα άρθρα 2 και 3.
      4.   Η ΕΑΚΑΑ δημοσιεύει στην ιστοσελίδα της το σημείο επαφής που αναφέρεται στην παράγραφο 3.
      Άρθρο 2
      Ετήσια υποβολή συγκεντρωτικών πληροφοριών
      Οι αρμόδιες αρχές παρέχουν στην ΕΑΚΑΑ τις πληροφορίες που αναφέρονται στο άρθρο 99ε παράγραφος 1 της οδηγίας 2009/65/ΕΚ, συμπληρώνοντας το έντυπο που παρατίθεται στο παράρτημα I του παρόντος κανονισμού.
      Οι πληροφορίες αυτές αφορούν όλες τις κυρώσεις και τα μέτρα που επιβλήθηκαν κατά τη διάρκεια του προηγούμενου ημερολογιακού έτους.
      Το έντυπο συμπληρώνεται ηλεκτρονικά και διαβιβάζεται στην ΕΑΚΑΑ μέσω ηλεκτρονικού ταχυδρομείου, με τη χρήση του σημείου επαφής που αναφέρεται στο άρθρο 1 παράγραφος 3, το αργότερο έως τις 31 Μαρτίου κάθε έτους.
      Άρθρο 3
      Διαδικασίες και έντυπα υποβολής αναφορών
      1.   Οι αρμόδιες αρχές αναφέρουν στην ΕΑΚΑΑ τις διοικητικές κυρώσεις και τα μέτρα που αναφέρονται στο άρθρο 99ε παράγραφος 2 της οδηγίας 2009/65/ΕΚ, χρησιμοποιώντας τις υφιστάμενες διεπαφές που παρέχονται από το σύστημα πληροφορικής και τη σχετική βάση δεδομένων, τα οποία δημιουργήθηκαν από την ΕΑΚΑΑ για τη διαχείριση της λήψης, της αποθήκευσης και της δημοσίευσης των πληροφοριών σχετικά με τις εν λόγω διοικητικές κυρώσεις και τα μέτρα, σύμφωνα με το άρθρο 99ε της οδηγίας 2009/65/ΕΚ.
      2.   Οι διοικητικές κυρώσεις και τα μέτρα υποβάλλονται στην ΕΑΚΑΑ σε αρχείο αναφοράς σύμφωνα με τον μορφότυπο που παρατίθεται στο παράρτημα II.
      Άρθρο 4
      Ακύρωση και επικαιροποίηση των αναφορών
      1.   Σε περίπτωση που μια αρμόδια αρχή επιθυμεί να ακυρώσει υφιστάμενο αρχείο αναφοράς το οποίο έχει υποβάλει προηγουμένως στην ΕΑΚΑΑ σύμφωνα με το άρθρο 3, ακυρώνει την υφιστάμενη αναφορά και αποστέλλει νέο αρχείο αναφοράς.
      2.   Σε περίπτωση που μια αρμόδια αρχή επιθυμεί να επικαιροποιήσει υφιστάμενο αρχείο αναφοράς το οποίο έχει υποβάλει προηγουμένως στην ΕΑΚΑΑ σύμφωνα με το άρθρο 3, υποβάλλει εκ νέου το αρχείο αναφοράς με τις επικαιροποιημένες πληροφορίες.
      Άρθρο 5
      Έναρξη ισχύος και εφαρμογή
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 25 Ιουλίου 2016.

               Για την Επιτροπή

               O Πρόεδρος

            Jean-Claude JUNCKER

         (1)  ΕΕ L 302 της 17.11.2009, σ. 32.

         (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).

         ΠΑΡΑΡΤΗΜΑ I

            Έντυπο για την ετήσια υποβολή συγκεντρωτικών πληροφοριών σχετικά με όλες τις κυρώσεις και τα μέτρα που επιβλήθηκαν

         Κείμενο της εικόνας

            Συγκεντρωτικές πληροφορίες σχετικά με όλες τις κυρώσεις και τα μέτρα που επιβλήθηκαν από
            [ονομασία της αρμόδιας αρχής] το [έτος]
            ΑΠΟ:
            Κράτος μέλος:
            Αρμόδια αρχή:
            Διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Όνομα:
            Τηλ.
            Ηλ. ταχυδρομείο:
            ΠΡΟΣ:
            ΕΑΚΑΑ
            (Στοιχεία επικοινωνίας του υπευθύνου επικοινωνίας που έχει οριστεί)
            Όνομα:
            Τηλ.
            Ηλ. ταχυδρομείο:
            Αξιότιμε κύριε / Αξιότιμη κυρία [να συμπληρωθεί το κατάλληλο όνομα]
            Σύμφωνα με το άρθρο 99ε παράγραφος 1 της οδηγίας 2009/65/ΕΚ, θα ήθελα να σας διαβιβάσω συγκεντρωτικές πληροφορίες σχετικά με όλες τις κυρώσεις και τα μέτρα που επιβλήθηκαν από [ονομασία της αρμόδιας αρχής].
            Κυρώσεις:
            Άρθρο της οδηγίας 2009/65/ΕΚ που έχει μεταφερθεί στο εσωτερικό δίκαιο με τις εθνικές διατάξεις που παραβιάστηκαν
            Αριθμός των κυρώσεων που επιβλήθηκαν κατά την περίοδο αναφοράς
            Ποσό των κυρώσεων που επιβλήθηκαν κατά την περίοδο αναφοράς
            [αριθμός του άρθρου, παράγραφος, εδάφιο]
            [αριθμός των κυρώσεων]
            [ποσό των κυρώσεων (*)]
            Σύνολο κυρώσεων
            [συνολικός αριθμός των κυρώσεων (†)]
            [συνολικό ποσό των κυρώσεων (*) (†)]
            (*) Να συμπληρωθεί η αξία σε ευρώ ή σε εθνικό νόμισμα. Εάν οι σχετικές κυρώσεις δεν αφορούν μόνο παραβάσεις σχετικά με το αντίστοιχο άρθρο της οδηγίας 2009/65/ΕΚ, αλλά και άλλες διατάξεις, να προστεθεί η μνεία «ΣΥΓΚΕΝΤΡΩΤΙΚΑ ΣΤΟΙΧΕΙΑ» για κάθε ποσό.
            (†) Δεδομένου ότι οι επιβληθείσες κυρώσεις μπορεί να καλύπτουν περισσότερες από μία νομοθετικές διατάξεις, το άθροισμα των διαφόρων γραμμών (αριθμός των κυρώσεων/ποσό) ενδέχεται να μην αντιστοιχεί στον συνολικό αριθμό/ποσό των κυρώσεων που επιβλήθηκαν.

         Κείμενο της εικόνας

            Μέτρα:
            Άρθρο της οδηγίας 2009/65/ΕΚ που έχει μεταφερθεί στο εσωτερικό δίκαιο με τις εθνικέςδιατάξεις που παραβιάστηκαν
            Αριθμός των μέτρων που επιβλήθηκαν κατά την περίοδο αναφοράς
            [αριθμός του άρθρου, παράγραφος, εδάφιο]
            [αριθμός των μέτρων]
            Σύνολο των μέτρων
            [συνολικός αριθμός των μέτρων (†)]
            (†) Δεδομένου ότι τα επιβληθέντα μέτρα μπορεί να καλύπτουν περισσότερες από μία νομοθετικές διατάξεις, το άθροισμα των διαφόρων αριθμών μέτρων ενδέχεται να μην αντιστοιχεί στον συνολικό αριθμό των μέτρων που επιβλήθηκαν.
            Με εκτίμηση,
            [υπογραφή]

         ΠΑΡΑΡΤΗΜΑ II

            Έντυπο για την αναφορά των διοικητικών κυρώσεων ή μέτρων που γνωστοποιούνται στο κοινό

         Κείμενο της εικόνας

            Πεδίο
            Περιγραφή
            Είδος
            Νομικό πλαίσιο
            Το ακρωνύμιο της ενωσιακής νομοθετικής πράξης δυνάμει της οποίας επιβλήθηκε η διοικητική κύρωση ή το μέτρο.
            Υποχρεωτικό
            Κράτος μέλος
            Το ακρωνύμιο του κράτους μέλους της αρμόδιας αρχής που υποβάλλει τη διοικητική κύρωση ή το μέτρο
            Υποχρεωτικό
            Αναγνωριστικός κωδικός οντότητας
            Ο αναγνωριστικός κωδικός που χρησιμοποιείται για να προσδιορίσει με μοναδικό τρόπο μια νομική οντότητα στην οποία επιβλήθηκε διοικητική κύρωση ή μέτρο.
            Υποχρεωτικό
            Κλειδί αρχής
            Το αναγνωριστικό της αρμόδιας αρχής που υποβάλλει τη διοικητική κύρωση ή το μέτρο
            Υποχρεωτικό
            Νομικό πλαίσιο της οντότητας
            Το ακρωνύμιο της ενωσιακής νομοθετικής πράξης που εφαρμόζεται στην οντότητα στην οποία επιβλήθηκε η διοικητική κύρωση ή το μέτρο.
            Υποχρεωτικό
            Πλήρης ονομασία της οντότητας
            Η πλήρης ονομασία της οντότητας στην οποία επιβλήθηκε η διοικητική κύρωση ή το μέτρο.
            Προαιρετικό
            Πλήρες όνομα του προσώπου
            Το πλήρες όνομα των προσώπων στα οποία επιβλήθηκε διοικητική κύρωση ή μέτρο.
            Υποχρεωτικό (μόνο για φυσικά πρόσωπα)
            ΕΑΑ επιβολής κυρώσεων
            Το ακρωνύμιο της αρμόδιας αρχής που επέβαλε τη διοικητική κύρωση ή το μέτρο.
            Υποχρεωτικό
            Ελεύθερο κείμενο
            Κείμενο της διοικητικής κύρωσης ή του μέτρου στην κύρια γλώσσα
            Υποχρεωτικό
            Ελεύθερο κείμενο
            Κείμενο της διοικητικής κύρωσης ή του μέτρου σε άλλη γλώσσα (*)
            Προαιρετικό
            Ημερομηνία
            Η ημερομηνία κατά την οποία επιβλήθηκε η διοικητική κύρωση ή το μέτρο από την αρμόδια αρχή
            Υποχρεωτικό
            Ημερομηνία λήξης
            Ημερομηνία κατά την οποία λήγει η διοικητική κύρωση ή το μέτρο
            Προαιρετικό
            (*) Η άλλη γλώσσα θα μπορούσε να είναι είτε γλώσσα που χρησιμοποιείται συνήθως στις διεθνείς χρηματοοικονομικές συναλλαγές είτε άλλη επίσημη γλώσσα του κράτους μέλους.


title: Εκτελεστικός κανονισμός (ΕΕ) αριθ. 465/2014 της Επιτροπής, της 6ης Μαΐου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               7.5.2014

               EL

               Επίσημη Εφημερίδα της Ευρωπαϊκής Ένωσης

               L 134/40

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 465/2014 ΤΗΣ ΕΠΙΤΡΟΠΉΣ
   της 6ης Μαΐου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Μαΐου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  37,5

                  MK

                  101,4

                  TN

                  109,1

                  TR

                  97,3

                  ZZ

                  86,3

                  0707 00 05

                  MA

                  35,6

                  MK

                  51,1

                  TR

                  125,0

                  ZZ

                  70,6

                  0709 93 10

                  MA

                  70,8

                  TR

                  113,5

                  ZA

                  31,4

                  ZZ

                  71,9

                  0805 10 20

                  EG

                  47,3

                  IL

                  73,9

                  MA

                  45,0

                  TN

                  68,6

                  TR

                  63,3

                  ZZ

                  59,6

                  0805 50 10

                  MA

                  35,6

                  TR

                  96,3

                  ZZ

                  66,0

                  0808 10 80

                  AR

                  109,1

                  BR

                  87,6

                  CL

                  115,7

                  CN

                  98,6

                  MK

                  30,8

                  NZ

                  135,5

                  US

                  158,7

                  ZA

                  111,3

                  ZZ

                  105,9

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 765/2014 της Επιτροπής, της 11ης Ιουλίου 2014, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               16.7.2014

               EL

               Επίσημη Εφημερίδα της Ευρωπαϊκής Ένωσης

               L 209/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 765/2014 ΤΗΣ ΕΠΙΤΡΟΠΉΣ
   της 11ης Ιουλίου 2014
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας. Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη Συνδυασμένη Ονοματολογία (ΣΟ) ή προσθέτει σε αυτήν οιαδήποτε νέα υποδιαίρεση και θεσπίζεται με ειδικές διατάξεις της Ένωσης, με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται για ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω περιόδου πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθενται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που εμφαίνεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Ιουλίου 2014.

            Για την Επιτροπή,

            εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολόγηση

                  (1)

                  (2)

                  (3)

                  Μείγμα κατεψυγμένων φρούτων που αποτελείται από (% κατά βάρος):

                              φράουλες

                              55

                              μπανάνες

                              20

                              ανανά

                              15

                              μύρτιλλα

                              10

                        Το προϊόν συσκευάζεται σε σάκους που περιέχουν τα κατεψυγμένα φρούτα σε τεμάχια έτοιμα να αναμειχθούν σε μπλέντερ.

                  0811 10 90

                  Η κατάταξη καθορίζεται από τις διατάξεις των Γενικών Κανόνων 1, 3β) και 6 για την ερμηνεία της Συνδυασμένης Ονοματολογίας καθώς και από το κείμενο των κωδικών ΣΟ 0811, 0811 10 και 0811 10 90.
                  Το προϊόν είναι μείγμα διαφόρων κατεψυγμένων φρούτων. Ο ουσιώδης χαρακτήρας του προσδίδεται από τις φράουλες, δεδομένου ότι συνιστούν το μεγαλύτερο μέρος του προϊόντος.
                  Συνεπώς το προϊόν πρέπει να καταταγεί στον κωδικό ΣΟ 0811 10 90 ως φράουλες.


title: Εκτελεστικός κανονισμός (ΕΕ) 2015/2017 της Επιτροπής, της 11ης Νοεμβρίου 2015, για τον καθορισμό εκτελεστικών τεχνικών προτύπων όσον αφορά τους προσαρμοσμένους συντελεστές για τον υπολογισμό των κεφαλαιακών απαιτήσεων για τον συναλλαγματικό κίνδυνο για νομίσματα προσδεδεμένα στο ευρώ, σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
               12.11.2015

               EL

               Επίσημη Εφημερίδα της Ευρωπαϊκής Ένωσης

               L 295/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2017 ΤΗΣ ΕΠΙΤΡΟΠΉΣ
   της 11ης Νοεμβρίου 2015
   για τον καθορισμό εκτελεστικών τεχνικών προτύπων όσον αφορά τους προσαρμοσμένους συντελεστές για τον υπολογισμό των κεφαλαιακών απαιτήσεων για τον συναλλαγματικό κίνδυνο για νομίσματα προσδεδεμένα στο ευρώ, σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (1), και ιδίως το άρθρο 109α παράγραφος 2 στοιχείο γ),
   Εκτιμώντας τα ακόλουθα:

               (1)

               Οι προσαρμογές που προβλέπονται στον παρόντα κανονισμό λαμβάνουν υπόψη τα λεπτομερή κριτήρια που ορίζονται στο άρθρο 188 παράγραφος 5 του κατ' εξουσιοδότηση κανονισμού (ΕΕ) 2015/35 της Επιτροπής (2).

               (2)

               Προκειμένου να διασφαλιστεί μια συνεκτική αντιμετώπιση των νομισμάτων που είναι προσδεδεμένα στο ευρώ, στον υπολογισμό των κεφαλαιακών απαιτήσεων για τον συναλλαγματικό κίνδυνο, θα πρέπει να παρέχονται προσαρμοσμένοι συντελεστές για τον συναλλαγματικό κίνδυνο σχετικά με τις συναλλαγματικές ισοτιμίες μεταξύ του ευρώ και των νομισμάτων που είναι προσδεδεμένα στο ευρώ, καθώς και σε σχέση με τις συναλλαγματικές ισοτιμίες μεταξύ δύο νομισμάτων προσδεδεμένων στο ευρώ.

               (3)

               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Ασφαλίσεων και Επαγγελματικών Συντάξεων στην Επιτροπή.

               (4)

               Η Ευρωπαϊκή Αρχή Ασφαλίσεων και Επαγγελματικών Συντάξεων διεξήγαγε ανοικτές δημόσιες διαβουλεύσεις όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός, ανέλυσε τα ενδεχόμενα συναφή κόστη και τις ωφέλειες και ζήτησε τη γνώμη της ομάδας συμφεροντούχων ασφαλίσεων και αντασφαλίσεων, που έχει συσταθεί σύμφωνα με το άρθρο 37 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου (3),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Προσαρμοσμένοι συντελεστές για τον συναλλαγματικό κίνδυνο όταν το τοπικό ή το ξένο νόμισμα είναι το ευρώ
   Όταν το τοπικό ή το ξένο νόμισμα είναι το ευρώ, για τους σκοπούς του άρθρου 188 παράγραφοι 3 και 4 του κατ' εξουσιοδότηση κανονισμού (ΕΕ) 2015/35, ο συντελεστής του 25 % αντικαθίσταται από τον ακόλουθο:

               α)

               0,39 % όταν το άλλο νόμισμα είναι η δανική κορόνα (DKK)·

               β)

               1,81 % όταν το άλλο νόμισμα είναι το λέβα (BGN)·

               γ)

               2,18 % όταν το άλλο νόμισμα είναι το φράγκο CFA Δυτικής Αφρικής (BCEAO) (XOF)·

               δ)

               1,96 % όταν το άλλο νόμισμα είναι το φράγκο CFA Κεντρικής Αφρικής (BEAC) (XAF)·

               ε)

               2,00 % όταν το άλλο νόμισμα είναι το φράγκο Κομορών (KMF).

         Άρθρο 2
   Προσαρμοσμένοι συντελεστές για τον συναλλαγματικό κίνδυνο όταν το τοπικό και το ξένο νόμισμα είναι προσδεδεμένα στο ευρώ
   Για τους σκοπούς του άρθρου 188 παράγραφοι 3 και 4 του κατ' εξουσιοδότηση κανονισμού (ΕΕ) 2015/35, ο συντελεστής του 25 % αντικαθίσταται από τον ακόλουθο:

               α)

               2,24 % όταν τα δύο νομίσματα είναι η DKK και το BGN·

               β)

               2,62 % όταν τα δύο νομίσματα είναι η DKK και το XOF·

               γ)

               2,40 % όταν τα δύο νομίσματα είναι η DKK και το XAF·

               δ)

               2,44 % όταν τα δύο νομίσματα είναι η DKK και το KMF·

               ε)

               4,06 % όταν τα δύο νομίσματα είναι το BGN και το XOF·

               στ)

               3,85 % όταν τα δύο νομίσματα είναι το BGN και το XAF·

               ζ)

               3,89 % όταν τα δύο νομίσματα είναι το BGN και το KMF·

               η)

               4,23 % όταν τα δύο νομίσματα είναι το XOF και το XAF·

               θ)

               4,27 % όταν τα δύο νομίσματα είναι το XOF και το KMF·

               ι)

               4,04 % όταν τα δύο νομίσματα είναι το XAF και το KMF.

         Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Νοεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 335 της 17.12.2009, σ. 1.

      (2)  Κατ' εξουσιοδότηση κανονισμός (ΕΕ) 2015/35 της Επιτροπής, της 10ης Οκτωβρίου 2014, για τη συμπλήρωση της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (ΕΕ L 12 της 17.1.2015, σ. 1).

      (3)  Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (ΕΕ L 331 της 15.12.2010, σ. 48).


title: Εκτελεστικός κανονισμός (ΕΕ) αριθ. 1130/2014 της Επιτροπής, της 22ας Οκτωβρίου 2014 , σχετικά με το άνοιγμα δασμολογικής ποσόστωσης, για το 2015, για τις εισαγωγές στην Ευρωπαϊκή Ένωση ορισμένων εμπορευμάτων καταγωγής Νορβηγίας τα οποία προκύπτουν από τη μεταποίηση γεωργικών προϊόντων που διέπονται από τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου

text:
               24.10.2014

               EL

               Επίσημη Εφημερίδα της Ευρωπαϊκής Ένωσης

               L 305/104

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1130/2014 ΤΗΣ ΕΠΙΤΡΟΠΉΣ
   της 22ας Οκτωβρίου 2014
   σχετικά με το άνοιγμα δασμολογικής ποσόστωσης, για το 2015, για τις εισαγωγές στην Ευρωπαϊκή Ένωση ορισμένων εμπορευμάτων καταγωγής Νορβηγίας τα οποία προκύπτουν από τη μεταποίηση γεωργικών προϊόντων που διέπονται από τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών (ΕΚ) αριθ. 1216/2009 και (ΕΚ) αριθ. 614/2009 του Συμβουλίου (1), και ιδίως το άρθρο 16 παράγραφος 1 στοιχείο α),
   Έχοντας υπόψη την απόφαση 2004/859/ΕΚ του Συμβουλίου, της 25ης Οκτωβρίου 2004, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας όσον αφορά το πρωτόκολλο 2 της διμερούς συμφωνίας ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (2), και ιδίως το άρθρο 3,
   Εκτιμώντας τα ακόλουθα:

               (1)

               Το πρωτόκολλο αριθ. 2 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας της 14ης Μαΐου 1973 (3) («διμερής συμφωνία ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας») και το πρωτόκολλο αριθ. 3 της συμφωνίας για τον ΕΟΧ (4) καθορίζουν το καθεστώς συναλλαγών ορισμένων γεωργικών προϊόντων και μεταποιημένων γεωργικών προϊόντων μεταξύ των συμβαλλóμενων μερών.

               (2)

               Το πρωτόκολλο αριθ. 3 της συμφωνίας για τον ΕΟΧ προβλέπει μηδενικό δασμό για νερά με προσθήκη ζάχαρης ή άλλων γλυκαντικών ή αρωματισμένα, που έχουν ταξινομηθεί στον κωδικό ΣΟ 2202 10 00, και άλλα μη αλκοολούχα ποτά που δεν περιέχουν προϊόντα των κλάσεων 0401 ως 0404 ή λιπαρές ύλες που προέρχονται από προϊόντα των κλάσεων 0401 ως 0404, που έχουν ταξινομηθεί στον κωδικό ΣΟ 2202 90 10.

               (3)

               Ο μηδενικός δασμός για τα εν λόγω νερά και άλλα ποτά είχε προσωρινά, για απεριόριστο χρονικό διάστημα, ανασταλεί για τη Νορβηγία με τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με το πρωτόκολλο αριθ. 2 της διμερούς συμφωνίας ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (5) (που αναφέρεται στο εξής ως «η συμφωνία υπό μορφή ανταλλαγής επιστολών»), η οποία εγκρίθηκε με την απόφαση 2004/859/ΕΚ. Σύμφωνα με τη συμφωνία υπό μορφή ανταλλαγής επιστολών, οι εισαγωγές με τελωνειακή ατέλεια εμπορευμάτων των κωδικών ΣΟ 2202 10 00 και ex 2202 90 10 που προέρχονται από τη Νορβηγία επιτρέπονται μόνο μέσα στα όρια της ποσόστωσης τελωνειακής ατέλειας. Καταβάλλεται δασμός για εισαγωγές που υπερβαίνουν τις ποσοστώσεις.

               (4)

               O εκτελεστικός κανονισμός (ΕΕ) αριθ. 1322/2013 της Επιτροπής (6) προβλέπει ότι η προσωρινή αναστολή του καθεστώτος δασμολογικής ατέλειας δεν πρέπει να εφαρμόζεται για τις εισαγωγές στην Ένωση των εν λόγω νερών και ποτών από την 1η Ιανουαρίου έως την 31η Δεκεμβρίου 2014, παρέχοντας με τον τρόπο αυτό στα εν λόγω προϊόντα απεριόριστη αδασμολόγητη πρόσβαση στην Ένωση.

               (5)

               Η δασμολογική ποσόστωση για το έτος 2015 για τα εν λόγω νερά και ποτά πρέπει να ανοίγεται σύμφωνα με τη συμφωνία υπό μορφή ανταλλαγής επιστολών. Η τελευταία ετήσια ποσόστωση για το 2013 για τα εν λόγω προϊόντα ανοίχθηκε με τον εκτελεστικό κανονισμό (ΕΕ) αριθ. 1085/2012 της Επιτροπής (7).Επειδή για το έτος 2014 δεν ανοίχθηκε ετήσια ποσόστωση, είναι σκόπιμο ο όγκος της ποσόστωσης για το 2015 να παραμείνει ο ίδιος όπως για το 2013.

               (6)

               Ο κανονισμός (ΕΟΚ) αριθ. 2454/93 της Επιτροπής (8) θεσπίζει κανόνες σχετικά με τη διαχείριση δασμολογικών ποσοστώσεων. Η διαχείριση των δασμολογικών ποσοστώσεων που ανοίγει ο παρών κανονισμός θα πρέπει να γίνεται σύμφωνα με τους εν λόγω κανόνες.

               (7)

               Τα μέτρα που προβλέπονται στον εν λόγω κανονισμό είναι σύμφωνα με τη γνώμη της επιτροπής οριζόντιων θεμάτων που αφορούν το εμπόριο επεξεργασμένων αγροτικών προϊόντων μη περιλαμβανομένων στο παράρτημα I,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Από την 1η Ιανουαρίου έως την 31η Δεκεμβρίου 2015 ανοίγεται η δασμολογική ποσόστωση άνευ τελών που ορίζεται στο παράρτημα για τα εμπορεύματα καταγωγής Νορβηγίας, τα οποία απαριθμούνται στο εν λόγω παράρτημα, υπό τους όρους που καθορίζονται σε αυτό.
   2.   Οι κανόνες καταγωγής που ορίζονται στο πρωτόκολλο 3 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας της 14ης Μαΐου 1973 ισχύουν για τα εμπορεύματα που αναφέρονται στο παράρτημα του παρόντος κανονισμού.
   3.   Για ποσότητες που εισάγονται άνω του όγκου της ποσόστωσης, ισχύει προτιμησιακός δασμός 0,047 ευρώ/λίτρο.
   Άρθρο 2
   Η Επιτροπή διαχειρίζεται τη δασμολογική ποσόστωση της Ένωσης που αναφέρεται στο άρθρο 1 παράγραφος 1, σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.
   Άρθρο 3
   Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Οκτωβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 150 της 20.5.2014, σ. 1.

      (2)  ΕΕ L 370 της 17.12.2004, σ. 70.

      (3)  ΕΕ L 171 της 27.6.1973, σ. 2.

      (4)  ΕΕ L 1 της 3.1.1994, σ. 3.

      (5)  ΕΕ L 370 της 17.12.2004, σ. 72.

      (6)  Εκτελεστικός κανονισμός (ΕΕ) αριθ. 1322/2013 της Επιτροπής, της 11ης Δεκεμβρίου 2013, σχετικά με τη χορήγηση απεριόριστης αδασμολόγητης πρόσβασης στην Ένωση για το 2014 σε ορισμένα εμπορεύματα καταγωγής Νορβηγίας τα οποία προκύπτουν από τη μεταποίηση γεωργικών προϊόντων που διέπονται από τον κανονισμό (ΕΚ) αριθ. 1216/2009 του Συμβουλίου (ΕΕ L 333 της 12.12.2013, σ. 68).

      (7)  Εκτελεστικός κανονισμός (ΕΕ) αριθ. 1085/2012 της Επιτροπής, της 20ής Νοεμβρίου 2012, σχετικά με το άνοιγμα δασμολογικής ποσόστωσης, για το 2013, για τις εισαγωγές στην Ευρωπαϊκή Ένωση ορισμένων εμπορευμάτων καταγωγής Νορβηγίας τα οποία προκύπτουν από τη μεταποίηση γεωργικών προϊόντων που διέπονται από τον κανονισμό (ΕΚ) αριθ. 1216/2009 του Συμβουλίου (ΕΕ L 322 της 21.11.2012, σ. 2).

      (8)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (ΕΕ L 253 της 11.10.1993, σ. 1).

      ΠΑΡΑΡΤΗΜΑ
      Δασμολογική ποσόστωση άνευ δασμών για το 2015, για τις εισαγωγές στην Ένωση ορισμένων εμπορευμάτων καταγωγής Νορβηγίας

                  Αύξων αριθ.

                  Κωδικός ΣΟ

                  Περιγραφή εμπορευμάτων

                  Όγκος ποσόστωσης

                  09.0709

                  2202 10 00

                              —

                              Νερά, στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα

                  17,303 εκατ. λίτρα

                  ex 2202 90 10

                              —

                              Άλλα μη αλκοολούχα ποτά που περιέχουν ζάχαρη (ζαχαρόζη ή ιμβερτοποιημένη ζάχαρη)


title: Εκτελεστικός κανονισμός (ΕΕ) αριθ. 1354/2013 της Επιτροπής, της 17ης Δεκεμβρίου 2013 , περί εξαιρέσεως των υποδιαιρέσεων ICES 27 και 28.2 από ορισμένες υποχρεώσεις περιορισμού της αλιευτικής προσπάθειας για το 2014, κατ’ εφαρμογή του κανονισμού (ΕΚ) αριθ. 1098/2007 του Συμβουλίου για τη θέσπιση πολυετούς σχεδίου για τα αποθέματα γάδου της Βαλτικής θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων

text:
               18.12.2013

               EL

               Επίσημη Εφημερίδα της Ευρωπαϊκής Ένωσης

               L 341/34

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1354/2013 ΤΗΣ ΕΠΙΤΡΟΠΉΣ
   της 17ης Δεκεμβρίου 2013
   περί εξαιρέσεως των υποδιαιρέσεων ICES 27 και 28.2 από ορισμένες υποχρεώσεις περιορισμού της αλιευτικής προσπάθειας για το 2014, κατ’ εφαρμογή του κανονισμού (ΕΚ) αριθ. 1098/2007 του Συμβουλίου για τη θέσπιση πολυετούς σχεδίου για τα αποθέματα γάδου της Βαλτικής θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1098/2007 του Συμβουλίου, της 18ης Σεπτεμβρίου 2007, για τη θέσπιση πολυετούς σχεδίου για τα αποθέματα γάδου της Βαλτικής θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων, για την τροποποίηση του κανονισμού (ΕΟΚ) αριθ. 2847/93 και την κατάργηση του κανονισμού (ΕΚ) αριθ. 779/97 (1), και ιδίως το άρθρο 29 παράγραφος 2,
   Εκτιμώντας τα ακόλουθα:

               (1)

               Στον κανονισμό (ΕΚ) αριθ. 1098/2007 προβλέπονται διατάξεις για τη θέσπιση περιορισμών της αλιευτικής προσπάθειας για τα αποθέματα γάδου της Βαλτικής θάλασσας.

               (2)

               Βάσει του κανονισμού (ΕΚ) αριθ. 1098/2007, το παράρτημα II του κανονισμού (ΕΕ) αριθ. 1180/2013 του Συμβουλίου (2) προβλέπει περιορισμό της αλιευτικής προσπάθειας για το 2014 στη Βαλτική θάλασσα.

               (3)

               Σύμφωνα με το άρθρο 29 παράγραφος 2 του κανονισμού (ΕΚ) αριθ. 1098/2007, η Επιτροπή μπορεί να εξαιρέσει τις υποδιαιρέσεις ICES 27 και 28.2 από ορισμένες υποχρεώσεις περιορισμού της αλιευτικής προσπάθειας, εφόσον τα αλιεύματα γάδου δεν υπερέβησαν το καθορισμένο όριο κατά την τελευταία περίοδο αναφοράς.

               (4)

               Έχοντας υπόψη τις εκθέσεις που υπέβαλαν τα κράτη μέλη και τη γνωμοδότηση της επιστημονικής, τεχνικής και οικονομικής επιτροπής αλιείας, οι υποδιαιρέσεις 27 και 28.2 θα πρέπει να εξαιρεθούν το 2014 από τις εν λόγω υποχρεώσεις περιορισμού της αλιευτικής προσπάθειας.

               (5)

               Ο κανονισμός (ΕΕ) αριθ. 1180/2013 θα εφαρμοστεί από την 1η Ιανουαρίου 2014. Για να εξασφαλιστεί συνέπεια με τον εν λόγω κανονισμό, ο παρών κανονισμός θα πρέπει επίσης να εφαρμοστεί από την 1η Ιανουαρίου 2014.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι διατάξεις του άρθρου 8 παράγραφος 1 στοιχείο β) και παράγραφοι 3, 4 και 5 του κανονισμού (ΕΚ) αριθ. 1098/2007 δεν εφαρμόζονται όσον αφορά τις υποδιαιρέσεις ICES 27 και 28.2 για το έτος 2014.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

   Εφαρμόζεται από την 1η Ιανουαρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Δεκεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 248 της 22.9.2007, σ. 1.

      (2)  Κανονισμός (ΕΕ) αριθ. 1180/2013 του Συμβουλίου, της 19ης Νοεμβρίου 2013, περί καθορισμού, για το 2014, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική θάλασσα (ΕΕ L 313 της 22.11.2013, σ. 4).


title: Εκτελεστικός κανονισμός (ΕΕ) αριθ. 969/2012 της Επιτροπής, της 19ης Οκτωβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               20.10.2012

               EL

               Επίσημη Εφημερίδα της Ευρωπαϊκής Ένωσης

               L 290/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 969/2012 ΤΗΣ ΕΠΙΤΡΟΠΉΣ
   της 19ης Οκτωβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Οκτωβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  67,8

                  MK

                  39,0

                  ZZ

                  53,4

                  0707 00 05

                  MK

                  30,8

                  TR

                  133,0

                  ZZ

                  81,9

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  87,1

                  CL

                  97,2

                  TR

                  89,8

                  ZA

                  92,9

                  ZZ

                  91,8

                  0806 10 10

                  BR

                  277,7

                  MK

                  80,9

                  TR

                  149,0

                  ZZ

                  169,2

                  0808 10 80

                  AR

                  216,2

                  MK

                  29,8

                  NZ

                  139,3

                  US

                  143,5

                  ZA

                  93,1

                  ZZ

                  124,4

                  0808 30 90

                  CN

                  92,8

                  TR

                  113,5

                  ZZ

                  103,2

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1206/2011 της Επιτροπής, της 22ας Νοεμβρίου 2011 , για τον καθορισμό απαιτήσεων για την αναγνώριση αεροσκάφους με σκοπό την επιτήρηση στο πλαίσιο του Ενιαίου Ευρωπαϊκού Ουρανού Κείμενο που παρουσιάζει ενδιαφέρον για τον ΕΟΧ

text:
               23.11.2011

               EL

               Επίσημη Εφημερίδα της Ευρωπαϊκής Ένωσης

               L 305/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1206/2011 ΤΗΣ ΕΠΙΤΡΟΠΉΣ
   της 22ας Νοεμβρίου 2011
   για τον καθορισμό απαιτήσεων για την αναγνώριση αεροσκάφους με σκοπό την επιτήρηση στο πλαίσιο του Ενιαίου Ευρωπαϊκού Ουρανού
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας (κανονισμός για τη διαλειτουργικότητα) (1), και ιδίως το άρθρο 3 παράγραφος 5,
   Εκτιμώντας τα ακόλουθα:

               (1)

               Η Επιτροπή έδωσε εντολή στον Ευρωπαϊκό Οργανισμό για την Ασφάλεια της Αεροναυτιλίας (Eurocontrol) σύμφωνα με το άρθρο 8 παράγραφος 1 του κανονισμού (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (κανονισμός-πλαίσιο) (2) να εκπονήσει απαιτήσεις για τις επιδόσεις και τη διαλειτουργικότητα της επιτήρησης εντός του ευρωπαϊκού δικτύου διαχείρισης της εναέριας κυκλοφορίας («ΕΔΔΕΚ»). Ο κανονισμός αυτός βασίζεται στη σχετική έκθεση εντολής της 9ης Ιουλίου 2010.

               (2)

               Η αναγνώριση μεμονωμένου αεροσκάφους θα πρέπει να πραγματοποιείται σύμφωνα με τις διαδικασίες της Διεθνούς Οργάνωσης Πολιτικής Αεροπορίας («ΔΟΠΑ») πριν παρασχεθούν στο αεροσκάφος υπηρεσίες εναέριας κυκλοφορίας με τη χρήση συστήματος επιτήρησης.

               (3)

               Οι αδιάλειπτες λειτουργίες εξαρτώνται από την σαφή και συνεχή αναγνώριση μεμονωμένου αεροσκάφους που χρησιμοποιείται στη γενική εναέρια κυκλοφορία υπό κανόνες πτήσης με όργανα σε ολόκληρο τον εναέριο χώρο του Ενιαίου Ευρωπαϊκού Ουρανού.

               (4)

               Η τρέχουσα μέθοδος με την οποία επιτυγχάνεται η αναγνώριση μεμονωμένου αεροσκάφους περιλαμβάνει τη χρήση κωδικών πομποδεκτών ραδιοεντοπιστών δευτερεύουσας επιτήρησης (κωδικοί SSR), που έχουν οριστεί σύμφωνα με τις διαδικασίες της ΔΟΠΑ και με το σχέδιο αεροναυτιλίας για την ευρωπαϊκή περιφέρεια.

               (5)

               Η αύξηση της κίνησης κατά την τελευταία δεκαετία έχει οδηγήσει σε συνήθη έλλειψη διαθέσιμων διακριτών κωδικών SSR για την κάλυψη της ζήτησης κατά τη διάρκεια των περιόδων αιχμής και, ως εκ τούτου, δεν είναι δυνατόν να εξασφαλισθεί η αναγνώριση μεμονωμένου αεροσκάφους στον ευρωπαϊκό εναέριο χώρο.

               (6)

               Θα πρέπει να εφαρμοστεί με εναρμονισμένο τρόπο μια αρχική επιχειρησιακή δυνατότητα χρήσης της λειτουργίας διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης» εντός ενός καθορισμένου όγκου εναέριου χώρου του Ενιαίου Ευρωπαϊκού Ουρανού προκειμένου να μειωθεί η συνολική ζήτηση για εκχώρηση διακριτών κωδικών SSR για την επίτευξη της αναγνώρισης μεμονωμένου αεροσκάφους.

               (7)

               Προκειμένου να βελτιστοποιηθεί η διαθεσιμότητα διακριτών κωδικών SSR, οι πάροχοι υπηρεσιών αεροναυτιλίας οι οποίοι δεν έχουν τη δυνατότητα χρήσης της λειτουργίας διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης» πρέπει να αναπτύξουν βελτιωμένες και εναρμονισμένες δυνατότητες αυτόματης εκχώρησης κωδικών SSR σε αεροσκάφη.

               (8)

               Πρέπει να αναπτυχθεί δυνατότητα χρήσης της λειτουργίας διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης» σε ολόκληρο τον εναέριο χώρο του Ενιαίου Ευρωπαϊκού Ουρανού προκειμένου να αντιμετωπιστεί η ανάγκη διακριτών κωδικών SSR για την αναγνώριση της γενικής εναέριας κυκλοφορίας που εκτελείται υπό κανόνες πτήσης με όργανα.

               (9)

               Η μείωση της απαίτησης για διακριτούς κωδικούς SSR κατά τη χρήση της λειτουργίας διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης» επιτυγχάνεται εφόσον το ολοκληρωμένο σύστημα επεξεργασίας του αρχικού σχεδίου πτήσης αναγνωρίζει τις πτήσεις που κρίνονται επιλέξιμες για την εκχώρηση συμφωνημένου κωδικού ευδιακριτότητας και οι πάροχοι υπηρεσιών αεροναυτιλίας εκχωρούν τον κωδικό ευδιακριτότητας σε αυτές τις επιλέξιμες πτήσεις, όταν είναι επιτυχής η αναγνώριση με τη χρήση της λειτουργίας διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης».

               (10)

               Η λειτουργία διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης» μπορεί να χρησιμοποιηθεί για την πραγματοποίηση αναγνώρισης μεμονωμένου αεροσκάφους εφόσον οι πάροχοι υπηρεσιών αεροναυτιλίας χρησιμοποιούν κατάλληλους αισθητήρες επιτήρησης, λειτουργικότητα συστήματος επεξεργασίας και διάδοσης δεδομένων επιτήρησης, λειτουργικότητα συστήματος επεξεργασίας δεδομένων πτήσης, επικοινωνίες αέρος-εδάφους και εδάφους-εδάφους, λειτουργικότητα οθόνης ελεγκτή και προβλέπουν διαδικασίες και κατάρτιση προσωπικού.

               (11)

               Ο βαθμός στον οποίον οι πάροχοι υπηρεσιών αεροναυτιλίας μπορούν πράγματι να αξιοποιήσουν τη δυνατότητα χρήσης της λειτουργίας διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης» προκειμένου να μειώσουν την απαίτηση για εκχώρηση διακριτών κωδικών SSR εξαρτάται από το επίπεδο εξοπλισμού των αεροσκαφών που διαθέτουν τη λειτουργία διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης», από τον βαθμό που οι διαδρομές των αεροσκαφών αυτών βρίσκονται εντός παρακείμενων περιοχών που καλύπτονται από συστήματα τα οποία παρέχουν αυτήν τη δυνατότητα, καθώς και από την γενική απαίτηση διασφάλισης αποτελεσματικών και ασφαλών λειτουργιών.

               (12)

               Οι ελεγκτές πρέπει να ειδοποιούνται σε περίπτωση ακούσιας εκχώρησης του ίδιου κωδικού SSR σε περισσότερα από ένα αεροσκάφη, με σκοπό την αποφυγή πιθανής εσφαλμένης αναγνώρισης των αεροσκαφών.

               (13)

               Η ομοιόμορφη εφαρμογή συγκεκριμένων διαδικασιών εντός του εναέριου χώρου του Ενιαίου Ευρωπαϊκού Ουρανού είναι αποφασιστικής σημασίας για την επίτευξη διαλειτουργικότητας και αδιάλειπτων λειτουργιών.

               (14)

               Κάθε αλλαγή σε διευκολύνσεις και υπηρεσίες που επιτελείται εξαιτίας της εφαρμογής του παρόντος κανονισμού πρέπει να ενσωματώνεται από τα κράτη μέλη στο ευρωπαϊκό σχέδιο αεροναυτιλίας της ΔΟΠΑ μέσω της συνήθους διαδικασίας τροποποίησης.

               (15)

               Ο παρών κανονισμός δεν καλύπτει τις στρατιωτικές επιχειρήσεις και τη στρατιωτική εκπαίδευση, όπως αναφέρεται στο άρθρο 1 παράγραφος 2 του κανονισμού (ΕΚ) αριθ. 549/2004.

               (16)

               Για να διατηρηθούν ή να ενισχυθούν τα υφιστάμενα επίπεδα ασφάλειας των επιχειρήσεων, τα κράτη μέλη εξασφαλίζουν ότι τα ενδιαφερόμενα μέρη προβαίνουν σε αξιολόγηση της ασφάλειας, η οποία περιλαμβάνει διαδικασίες ταυτοποίησης κινδύνων, εκτίμησης της επικινδυνότητας και μετριασμού της επικινδυνότητας. Η εναρμονισμένη εφαρμογή των διαδικασιών αυτών στα συστήματα που καλύπτει ο παρών κανονισμός επιβάλλει τον προσδιορισμό ειδικών απαιτήσεων ασφάλειας για όλες τις προδιαγραφές διαλειτουργικότητας και επιδόσεων.

               (17)

               Σύμφωνα με τον κανονισμό (ΕΚ) αριθ. 552/2004, οι κανόνες εφαρμογής της διαλειτουργικότητας περιγράφουν τις ειδικές διαδικασίες αξιολόγησης της συμμόρφωσης που πρέπει να χρησιμοποιούνται για την αξιολόγηση της συμμόρφωσης ή της καταλληλότητας των συστατικών στοιχείων, καθώς και για τον έλεγχο των συστημάτων.

               (18)

               Στην περίπτωση υπηρεσιών εναέριας κυκλοφορίας που παρέχονται κατά κύριο λόγο σε αεροσκάφη τα οποία εκτελούν πτήσεις γενικής εναέριας κυκλοφορίας υπό στρατιωτική επιτήρηση, περιορισμοί που αφορούν τις συμβάσεις προμηθειών ενδέχεται να παρεμποδίσουν τη συμμόρφωση με τον παρόντα κανονισμό.

               (19)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής Ενιαίου Ουρανού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός καθορίζει απαιτήσεις για τα συστήματα που συμβάλλουν στην παροχή πληροφοριών επιτήρησης, τα συστατικά στοιχεία και τις σχετικές διαδικασίες τους προκειμένου να διασφαλιστεί σαφής και συνεχής αναγνώριση μεμονωμένων αεροσκαφών εντός του ΕΔΔΕΚ.
   Άρθρο 2
   Πεδίο εφαρμογής
   1.   Ο παρών κανονισμός εφαρμόζεται στην αλυσίδα επιτήρησης που αποτελείται από τα εξής:

               α)

               τα φερόμενα επί αεροσκαφών (αερομεταφερόμενα) συστατικά στοιχεία συστημάτων επιτήρησης και τις συναφείς διαδικασίες τους,

               β)

               τα επίγεια συστήματα επιτήρησης, τα συστατικά στοιχεία τους και τις συναφείς διαδικασίες τους,

               γ)

               τα συστήματα και τις διαδικασίες υπηρεσιών εναέριας κυκλοφορίας, ιδίως συστήματα επεξεργασίας δεδομένων πτήσης, συστήματα επεξεργασίας δεδομένων επιτήρησης και συστήματα διεπαφής ανθρώπου-μηχανής,

               δ)

               τα συστήματα επικοινωνιών εδάφους-εδάφους και αέρος-εδάφους, τα συστατικά στοιχεία τους και τις συναφείς διαδικασίες τους που χρησιμοποιούνται για τη διανομή δεδομένων επιτήρησης.

         2.   Ο παρών κανονισμός εφαρμόζεται σε όλες τις πτήσεις γενικής εναέριας κυκλοφορίας που εκτελούνται με κανόνες πτήσης με όργανα εντός του εναέριου χώρου που ορίζεται στο άρθρο 1 παράγραφος 3 του κανονισμού (ΕΚ) αριθ. 551/2004 του Ευρωπαϊκού Κοινοβουλίου και του Συμβουλίου (3).
   Άρθρο 3
   Ορισμοί
   Για τους σκοπούς του παρόντος κανονισμού, ισχύουν οι ορισμοί που προβλέπονται στο άρθρο 2 του κανονισμού (ΕΚ) αριθ. 549/2004.
   Επιπλέον νοείται ως:

               1)

               «αναγνώριση αεροσκάφους», μια ομάδα χαρακτήρων, ψηφίων ή συνδυασμού αυτών, που είτε ταυτίζεται με το σήμα κλήσης του αεροσκάφους που χρησιμοποιείται στις επικοινωνίες αέρος-εδάφους, είτε είναι το κωδικοποιημένο ισοδύναμο και χρησιμοποιείται για την ταυτοποίηση του αεροσκάφους στις επικοινωνίες εδάφους-εδάφους των υπηρεσιών εναέριας κυκλοφορίας·

               2)

               «κωδικός SSR», ένας από τους 4 096 κωδικούς ταυτοποίησης ραδιοεντοπιστών δευτερεύουσας επιτήρησης που μπορεί να μεταδοθεί από αερομεταφερόμενα συστατικά στοιχεία συστημάτων επιτήρησης·

               3)

               «διακριτός κωδικός SSR», τετραψήφιος κωδικός ταυτοποίησης ραδιοεντοπιστή δευτερεύουσας επιτήρησης του οποίου τα δύο τελευταία ψηφία δεν είναι «00»·

               4)

               «αναγνώριση αεροσκάφους διαβιβαζόμενη με καθοδική ζεύξη», η αναγνώριση αεροσκάφους με αερομεταφερόμενα συστατικά στοιχεία συστημάτων επιτήρησης μέσω συστήματος επιτήρησης αέρος-εδάφους·

               5)

               «κωδικός ευδιακριτότητας», επιμέρους κωδικό SSR που ορίζεται για ειδικούς σκοπούς·

               6)

               «υπερπτήση», πτήση η οποία εισέρχεται σε καθορισμένο εναέριο χώρο από παρακείμενο τομέα, στη συνέχεια διέρχεται από τον καθορισμένο εναέριο χώρο και κατόπιν εξέρχεται από τον καθορισμένο εναέριο χώρο εισερχόμενη σε παρακείμενο τομέα εκτός αυτού·

               7)

               «πτήση άφιξης», πτήση η οποία εισέρχεται σε καθορισμένο εναέριο χώρο από παρακείμενο τομέα, στη συνέχεια διέρχεται από τον καθορισμένο εναέριο χώρο και κατόπιν προσγειώνεται σε προορισμό εντός του καθορισμένου εναέριου χώρου·

               8)

               «πτήση αναχώρησης», πτήση η οποία προέρχεται από αεροδρόμιο εντός καθορισμένου εναέριου χώρου, στη συνέχεια διέρχεται από τον καθορισμένο εναέριο χώρο και κατόπιν είτε προσγειώνεται σε αεροδρόμιο εντός του καθορισμένου εναέριου χώρου είτε εξέρχεται από τον καθορισμένο εναέριο χώρο εισερχόμενη σε παρακείμενο τομέα έξω από αυτόν·

               9)

               «αερομεταφορέας», πρόσωπο, οργανισμός ή επιχείρηση που ασχολείται ή προσφέρεται να ασχοληθεί με την εκμετάλλευση αεροσκαφών·

               10)

               «κατάλογος εκχώρησης κωδικών», έγγραφο όπου ορίζεται η συνολική κατανομή κωδικών SSR στα κράτη μέλη και στις μονάδες εξυπηρέτησης εναέριας κυκλοφορίας (ATS), το οποίο έχει συμφωνηθεί μεταξύ των κρατών μελών και έχει δημοσιευθεί στο σχέδιο αεροναυτιλίας για την ευρωπαϊκή περιοχή της ΔΟΠΑ·

               11)

               «συλλογική αλυσίδα επιτήρησης», αλυσίδα επιτήρησης που απαιτεί τόσο επίγεια όσο και αερομεταφερόμενα συστατικά στοιχεία για τον προσδιορισμό στοιχείων δεδομένων επιτήρησης·

               12)

               «ολοκληρωμένο σύστημα επεξεργασίας αρχικού σχεδίου πτήσης», σύστημα στο πλαίσιο του ευρωπαϊκού δικτύου διαχείρισης της εναέριας κυκλοφορίας, μέσω του οποίου παρέχεται στον εναέριο χώρο που καλύπτεται από τον παρόντα κανονισμό κεντρική υπηρεσία επεξεργασίας προγραμματισμού και κατανομής των πτήσεων, η οποία συνίσταται στη λήψη, επικύρωση και κατανομή των σχεδίων πτήσης.

         Άρθρο 4
   Απαιτήσεις επιδόσεων
   1.   Τα κράτη μέλη που είναι αρμόδια για την παροχή υπηρεσιών εναέριας κυκλοφορίας στον εναέριο χώρο που ορίζεται στο παράρτημα Ι διασφαλίζουν την υλοποίηση της δυνατότητας αναγνώρισης μεμονωμένου αεροσκάφους με τη χρήση χαρακτηριστικών αναγνώρισης αεροσκάφους διαβιβαζόμενων μέσω «καθοδικής ζεύξης»:

               α)

               τουλάχιστον για το 50% όλων των υπερπτήσεων του καθορισμένου εναέριου χώρου του εκάστοτε κράτους μέλους, και

               β)

               τουλάχιστον για το 50% του συνδυασμένου συνολικού αριθμού όλων των πτήσεων άφιξης και αναχώρησης εντός του καθορισμένου εναέριου χώρου του εκάστοτε κράτους μέλους.

         2.   Οι πάροχοι υπηρεσιών αεροναυτιλίας διασφαλίζουν ότι, το αργότερο έως τις 2 Ιανουαρίου 2020, η αλυσίδα συλλογικής επιτήρησης θα έχει την απαραίτητη δυνατότητα που θα τους επιτρέπει την αναγνώριση μεμονωμένου αεροσκάφους με τη χρήση χαρακτηριστικών αναγνώρισης αεροσκάφους διαβιβαζόμενων μέσω «καθοδικής ζεύξης».
   3.   Οι πάροχοι υπηρεσιών αεροναυτιλίας που επιτυγχάνουν την αναγνώριση επιμέρους αεροσκάφους με τη χρήση χαρακτηριστικών αναγνώρισης αεροσκάφους διαβιβαζόμενων μέσω «καθοδικής ζεύξης» διασφαλίζουν τη συμμόρφωση με τις απαιτήσεις οι οποίες καθορίζονται στο παράρτημα ΙΙ.
   4.   Οι πάροχοι υπηρεσιών αεροναυτιλίας που επιτυγχάνουν την αναγνώριση μεμονωμένου αεροσκάφους με τη χρήση διακριτών κωδικών SSR εκτός του εναέριου χώρου που καθορίζεται στο παράρτημα Ι, διασφαλίζουν τη συμμόρφωση με τις απαιτήσεις οι οποίες καθορίζονται στο παράρτημα ΙΙΙ.
   5.   Οι πάροχοι υπηρεσιών αεροναυτιλίας διασφαλίζουν ότι:

               α)

               χρησιμοποιούνται τα συστήματα που περιλαμβάνονται στο άρθρο 2 παράγραφος 1 στοιχεία β), γ) και δ), κατά περίπτωση, για την εκπλήρωση των απαιτήσεων που καθορίζονται στις παραγράφους 3 και 4 του παρόντος άρθρου·

               β)

               χρησιμοποιούνται τα συστήματα ή οι διαδικασίες που περιλαμβάνονται στο άρθρο 2 παράγραφος 1 στοιχεία β), γ) και δ), κατά περίπτωση, προκειμένου να ενημερώνονται οι ελεγκτές για τις περιπτώσεις ακούσιας εκχώρησης του ίδιου κωδικού SSR σε περισσότερα από ένα αεροσκάφη.

         6.   Τα κράτη διασφαλίζουν ότι:

               α)

               δηλώνονται οι όγκοι εναέριου χώρου στην κεντρική υπηρεσία προγραμματισμού, επεξεργασίας και κατανομής των πτήσεων που αναφέρεται στο σημείο 1 του παραρτήματος ΙΙ με σκοπό την εκπλήρωση των απαιτήσεων των παραγράφων 1 και 2 του παρόντος άρθρου και το στοιχείο β) της παρούσας παραγράφου·

               β)

               το ολοκληρωμένο σύστημα επεξεργασίας του αρχικού σχεδίου πτήσης ενημερώνει όλους τους επηρεαζόμενους παρόχους υπηρεσιών αεροναυτιλίας για εκείνες τις πτήσεις που κρίνονται επιλέξιμες για τη χρήση του κωδικού ευδιακριτότητας ο οποίος αναφέρεται στο στοιχείο γ)·

               γ)

               συμφωνείται μεταξύ όλων των κρατών μελών και γίνεται ο απαραίτητος συντονισμός με όλες τις ευρωπαϊκές τρίτες χώρες, ένας μοναδικός κωδικός ευδιακριτότητας ο οποίος εκχωρείται αποκλειστικά και μόνο σε αεροσκάφη για τα οποία η αναγνώριση μεμονωμένου αεροσκάφους επιτυγχάνεται με τη χρήση χαρακτηριστικών αναγνώρισης αεροσκάφους διαβιβαζόμενων μέσω «καθοδικής ζεύξης».

         Άρθρο 5
   Απαιτήσεις ασφάλειας πτήσεων
   1.   Τα κράτη μέλη διασφαλίζουν ότι πριν από κάθε αλλαγή στα υφιστάμενα συστήματα που αναφέρονται στο άρθρο 2 παράγραφος 1 στοιχεία β), γ) και δ) ή πριν εισαχθούν νέα συστήματα, τα εμπλεκόμενα μέρη διενεργούν αξιολόγηση ασφαλείας, η οποία περιλαμβάνει διαδικασίες εντοπισμού των κινδύνων, αξιολόγησης και μείωσης της επικινδυνότητας.
   2.   Για τους σκοπούς των αξιολογήσεων που περιλαμβάνονται στην παράγραφο 1, λαμβάνονται υπόψη τουλάχιστον οι απαιτήσεις που καθορίζονται στο παράρτημα IV.
   Άρθρο 6
   Συμμόρφωση ή καταλληλότητα χρήσης των συστατικών στοιχείων
   Πριν την έκδοση δήλωσης ΕΚ συμμόρφωσης ή καταλληλότητας χρήσης που αναφέρεται στο άρθρο 5 του κανονισμού (ΕΚ) αριθ. 552/2004, οι κατασκευαστές συστατικών στοιχείων των συστημάτων που αναφέρονται στο άρθρο 2 παράγραφος 1 του παρόντος κανονισμού ή οι εξουσιοδοτημένοι αντιπρόσωποί τους που είναι εγκαταστημένοι στην Ένωση αξιολογούν τη συμμόρφωση ή την καταλληλότητα χρήσης των εν λόγω συστατικών στοιχείων σύμφωνα με τις απαιτήσεις που καθορίζονται στο παράρτημα V.
   Ωστόσο, οι διαδικασίες πιστοποίησης που είναι σύμφωνες με τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (4), θεωρούνται αποδεκτές διαδικασίες για την εκτίμηση της συμμόρφωσης των συστατικών στοιχείων εάν περιλαμβάνουν απόδειξη της συμμόρφωσης με τις εφαρμοστέες απαιτήσεις επιδόσεων και ασφαλείας του παρόντος κανονισμού.
   Άρθρο 7
   Επαλήθευση των συστημάτων
   1.   Οι πάροχοι υπηρεσιών αεροναυτιλίας που μπορούν να αποδείξουν ή έχουν αποδείξει ότι πληρούν τις προϋποθέσεις που καθορίζονται στο παράρτημα VI διενεργούν επαλήθευση των συστημάτων τα οποία αναφέρονται στο άρθρο 2 παράγραφος 1 στοιχεία β), γ) και δ) σύμφωνα με τις απαιτήσεις που καθορίζονται στο μέρος Α του παραρτήματος VII.
   2.   Οι πάροχοι υπηρεσιών αεροναυτιλίας οι οποίοι δεν μπορούν να αποδείξουν ότι πληρούν τις προϋποθέσεις που καθορίζονται στο παράρτημα VI αναθέτουν σε κοινοποιημένο οργανισμό τη διενέργεια επαλήθευσης των συστημάτων που αναφέρονται στο άρθρο 2 παράγραφος 1 στοιχεία β), γ) και δ). Η επαλήθευση διενεργείται σύμφωνα με τις απαιτήσεις που καθορίζονται στο μέρος Β του παραρτήματος VII.
   3.   Οι διαδικασίες πιστοποίησης που είναι σύμφωνες με τον κανονισμό (ΕΚ) αριθ. 216/2008 θεωρούνται αποδεκτές διαδικασίες για την επαλήθευση συστημάτων εφόσον περιλαμβάνουν απόδειξη της συμμόρφωσης με τις εφαρμοστέες απαιτήσεις επιδόσεων και ασφαλείας του παρόντος κανονισμού.
   Άρθρο 8
   Πρόσθετες απαιτήσεις για παρόχους υπηρεσιών αεροναυτιλίας
   1.   Οι πάροχοι υπηρεσιών αεροναυτιλίας διασφαλίζουν ότι όλο το αρμόδιο προσωπικό έχει λάβει δεόντως γνώση των απαιτήσεων που καθορίζονται στον παρόντα κανονισμό και είναι κατάλληλα εκπαιδευμένο για να φέρει σε πέρας τα καθήκοντά του.
   2.   Οι πάροχοι υπηρεσιών αεροναυτιλίας:

               α)

               εκπονούν και διατηρούν επιχειρησιακά εγχειρίδια, τα οποία περιέχουν τις αναγκαίες οδηγίες και πληροφορίες προς το αρμόδιο προσωπικό τους σχετικά με την εφαρμογή του παρόντος κανονισμού·

               β)

               διασφαλίζουν ότι τα εγχειρίδια που αναφέρονται στο στοιχείο α) είναι προσβάσιμα και επικαιροποιούνται και ότι η επικαιροποίησή τους και η διανομή τους υπόκεινται σε κατάλληλη διαχείριση της ποιότητας και της μορφής τεκμηρίωσης·

               γ)

               διασφαλίζουν ότι οι μέθοδοι εργασίας και οι επιχειρησιακές διαδικασίες είναι σύμφωνες με τον παρόντα κανονισμό.

         Άρθρο 9
   Πρόσθετες απαιτήσεις για αερομεταφορείς
   1.   Οι αερομεταφορείς λαμβάνουν τα αναγκαία μέτρα προκειμένου να διασφαλίζουν ότι το προσωπικό τους που χειρίζεται και συντηρεί τον εξοπλισμό επιτήρησης έχει λάβει δεόντως γνώση των σχετικών απαιτήσεων που καθορίζονται στον παρόντα κανονισμό και είναι κατάλληλα εκπαιδευμένο για να φέρει σε πέρας τα καθήκοντά του, καθώς και ότι οι οδηγίες σχετικά με τη χρήση του εν λόγω εξοπλισμού είναι διαθέσιμες στον θάλαμο διακυβέρνησης.
   2.   Οι αερομεταφορείς λαμβάνουν τα αναγκαία μέτρα προκειμένου να διασφαλίσουν ότι παρέχεται επί του αεροσκάφους, η λειτουργία διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης» όταν αυτό απαιτείται επιχειρησιακά, σύμφωνα με το άρθρο 4 παράγραφοι 1 και 2.
   3.   Οι αερομεταφορείς διασφαλίζουν ότι οι ρυθμίσεις της λειτουργίας διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης» που αναφέρεται στην παράγραφο 4 είναι σύμφωνες με το στοιχείο 7 "προσδιορισμός αεροσκάφους" του σχεδίου πτήσης που αναφέρεται στο σημείο 2 του παραρτήματος του κανονισμού (ΕΚ) αριθ. 1033/2006 (5).
   4.   Οι αερομεταφορείς που έχουν τη δυνατότητα αλλαγής των διαβιβαζόμενων μέσω «καθοδικής ζεύξης» χαρακτηριστικών αναγνώρισης αεροσκάφους σύμφωνα με την παράγραφο 2, εφόσον αυτά είναι αερομεταφερόμενα διασφαλίζουν ότι δεν θα αλλάζουν τα διαβιβαζόμενα μέσω «καθοδικής ζεύξης» χαρακτηριστικά αναγνώρισης αεροσκάφους κατά τη διάρκεια της πτήσης, εκτός εάν ο πάροχος υπηρεσιών αεροναυτιλίας υποβάλλει σχετικό αίτημα.
   Άρθρο 10
   Πρόσθετες απαιτήσεις για τα κράτη μέλη
   Τα κράτη μέλη διασφαλίζουν τη συμμόρφωση με τον παρόντα κανονισμό, περιλαμβανομένης και της δημοσίευσης των σχετικών πληροφοριών σε εθνικά έντυπα που έχουν ως αντικείμενο θέματα αεροναυτιλίας.
   Άρθρο 11
   Εξαιρέσεις
   1.   Συγκεκριμένα για περιοχές προσέγγισης όπου παρέχονται υπηρεσίες εναέριας κυκλοφορίας από στρατιωτικές μονάδες ή υπό στρατιωτική επίβλεψη και όταν περιορισμοί που αφορούν τις συμβάσεις προμηθειών παρεμποδίζουν τη συμμόρφωση με το άρθρο 4 παράγραφος 2, τα κράτη μέλη κοινοποιούν στην Επιτροπή, το αργότερο έως την 31η Δεκεμβρίου 2017, την ημερομηνία συμμόρφωσης με τη λειτουργία διαβίβασης των χαρακτηριστικών αναγνώρισης αεροσκάφους μέσω «καθοδικής ζεύξης», η οποία δεν μπορεί να είναι μεταγενέστερη της 2ας Ιανουαρίου 2025.
   2.   Κατόπιν διαβούλευσης με τον Διαχειριστή Δικτύου, το αργότερο έως την 31η Δεκεμβρίου 2018, η Επιτροπή μπορεί να αναθεωρήσει τις εξαιρέσεις που έχουν κοινοποιηθεί σύμφωνα με την παράγραφο 1 και θα μπορούσαν να έχουν σημαντικές επιπτώσεις στο ΕΔΔΕΚ.
   Άρθρο 12
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 9η Φεβρουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Νοεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  EE L 96 της 31.3.2004, σ. 26.

      (2)  ΕΕ L 96 της 31.3.2004. σ. 1.

      (3)  ΕΕ L 96 της 31.3.2004, σ. 20.

      (4)  ΕΕ L 79 της 19.12.2008, σ. 1.

      (5)  ΕΕ L 186 της 7.7.2006, σ. 46.

      ΠΑΡΑΡΤΗΜΑ I

         Εναέριος χώρος που αναφέρεται στο άρθρο 4 παράγραφοι 1 και 4

      Ο εναέριος χώρος που αναφέρεται στο άρθρο 4 παράγραφοι 1 και 4 περιλαμβάνει τις εξής περιοχές πληροφοριών πτήσης (FIR) και τις άνω περιοχές πληροφοριών πτήσης (UIR):

                  1)

                  Wien FIR,

                  2)

                  Praha FIR,

                  3)

                  Brussels FIR/UIR,

                  4)

                  Bordeaux, Brest, Marseille, Paris και Reims FIRs, και France UIR,

                  5)

                  Bremen, Langen και Munchen FIRs, και Hannover και Rhein UIRs,

                  6)

                  Athinai FIR και Hellas UIR,

                  7)

                  Budapest FIR,

                  8)

                  Brindisi FIR/UIR, Milano FIR/UIR και Roma FIR/UIR,

                  9)

                  Amsterdam FIR,

                  10)

                  Bucharest FIR.

      ΠΑΡΑΡΤΗΜΑ II

         Απαιτήσεις επιδόσεων που αναφέρονται στο άρθρο 4 παράγραφος 3

                  1.

                  Οι όγκοι εναέριου χώρου, όπου η αναγνώριση μεμονωμένου αεροσκάφους πραγματοποιείται με τη χρήση χαρακτηριστικών αναγνώρισης αεροσκάφους διαβιβαζόμενων μέσω «καθοδικής ζεύξης», δηλώνονται στην κεντρική υπηρεσία προγραμματισμού, επεξεργασίας και κατανομής των πτήσεων προκειμένου να εισαχθούν στο ολοκληρωμένο σύστημα επεξεργασίας του αρχικού σχεδίου πτήσης.

                  2.

                  Με εξαίρεση τις περιπτώσεις στις οποίες ισχύει μία από τις προϋποθέσεις που καθορίζονται στο σημείο 3, ο κωδικός ευδιακριτότητας που ορίζεται σύμφωνα με το άρθρο 4 παράγραφος 6 στοιχείο γ) εκχωρείται σε αναχωρούν αεροσκάφος ή σε αεροσκάφος για το οποίο απαιτείται αλλαγή κωδικού, σύμφωνα με το σημείο 6, στις εξής περιπτώσεις:

                              α)

                              τα διαβιβαζόμενα μέσω «καθοδικής ζεύξης» χαρακτηριστικά αναγνώρισης αεροσκάφους αντιστοιχούν στην καταχώριση στο σχέδιο πτήσης για το συγκεκριμένο αεροσκάφος,

                              β)

                              σύμφωνα με το ολοκληρωμένο σύστημα επεξεργασίας του αρχικού σχεδίου πτήσης, το αεροσκάφος είναι επιλέξιμο για την εκχώρηση κωδικού ευδιακριτότητας.

                  3.

                  Ο κωδικός ευδιακριτότητας δεν εκχωρείται σε αεροσκάφος αναφερόμενο στο σημείο 2 εάν ισχύει οποιαδήποτε από τις ακόλουθες προϋποθέσεις:

                              α)

                              έχουν οριστεί μέτρα έκτακτης ανάγκης τα οποία απαιτούν την εκχώρηση διακριτών κωδικών SSR σε αεροσκάφος από πάροχο υπηρεσιών αεροναυτιλίας ο οποίος υφίσταται μη προγραμματισμένες διακοπές του αισθητήρα επιτήρησης εδάφους,

                              β)

                              εξαιρετικά στρατιωτικά μέτρα έκτακτης ανάγκης απαιτούν από παρόχους υπηρεσιών αεροναυτιλίας να εκχωρήσουν διακριτούς κωδικούς SSR σε αεροσκάφος,

                              γ)

                              αεροσκάφος το οποίο είναι επιλέξιμο για την εκχώρηση του κωδικού ευδιακριτότητας που ορίζεται σύμφωνα με το άρθρο 4 παράγραφος 6 στοιχείο γ) εξέρχεται, ή παρεκκλίνει άλλως πώς, από τον όγκο εναέριου χώρου που αναφέρεται στο στοιχείο 1.

                  4.

                  Σε αεροσκάφη στα οποία δεν έχει εκχωρηθεί ο κωδικός ευδιακριτότητας που ορίζεται σύμφωνα με το άρθρο 4 παράγραφος 6 στοιχείο γ) εκχωρείται κωδικός SSR ο οποίος βρίσκεται σε συμμόρφωση με κατάλογο εκχώρησης κωδικών που έχει συμφωνηθεί μεταξύ των κρατών μελών και για τον οποίον έχει γίνει ο απαραίτητος συντονισμός με ευρωπαϊκές τρίτες χώρες.

                  5.

                  Όταν έχει εκχωρηθεί κωδικός SSR σε αεροσκάφος, διενεργείται έλεγχος με την πρώτη ευκαιρία προκειμένου να επιβεβαιωθεί ότι ο κωδικός SSR που έχει ορίσει ο χειριστής είναι ίδιος με εκείνον που έχει εκχωρηθεί για την πτήση.

                  6.

                  Οι κωδικοί SSR που εκχωρούνται σε αεροσκάφη τα οποία μεταβιβάζονται από παρόχους υπηρεσιών αεροναυτιλίας σε γειτονικά κράτη ελέγχονται αυτόματα προκειμένου να διαπιστωθεί αν μπορούν να διατηρηθούν οι εκχωρήσεις σύμφωνα με κατάλογο εκχώρησης κωδικών που έχει συμφωνηθεί μεταξύ των κρατών μελών και για τον οποίον έχει γίνει ο απαραίτητος συντονισμός με ευρωπαϊκές τρίτες χώρες.

                  7.

                  Επίσημες διευθετήσεις που περιέχουν τουλάχιστον τα ακόλουθα ορίζονται με γειτονικούς παρόχους υπηρεσιών αεροναυτιλίας οι οποίοι επιτυγχάνουν την αναγνώριση επιμέρους αεροσκάφους με τη χρήση διακριτών κωδικών SSR:

                              α)

                              την υποχρέωση των παρόχων υπηρεσιών αεροναυτιλίας να μεταβιβάζουν αεροσκάφη στα οποία έχουν εκχωρηθεί διακριτοί κωδικοί SSR σε συμμόρφωση με κατάλογο εκχώρησης κωδικών που έχει συμφωνηθεί μεταξύ των κρατών μελών και για τον οποίον έχει γίνει ο απαραίτητος συντονισμός με ευρωπαϊκές τρίτες χώρες.

                              β)

                              την υποχρέωση ειδοποίησης προς τις μονάδες υποδοχής σχετικά με οποιαδήποτε παρατηρούμενη παρατυπία στη λειτουργία αερομεταφερόμενων συστατικών στοιχείων των συστημάτων επιτήρησης.

      ΠΑΡΑΡΤΗΜΑ ΙΙΙ

         Απαιτήσεις επιδόσεων που αναφέρονται στο άρθρο 4 παράγραφος 4

      Τα επιμέρους συστήματα που χρησιμοποιούνται για την εκχώρηση κωδικών SSR πρέπει να διαθέτουν τις εξής λειτουργικές δυνατότητες:

                  α)

                  οι κωδικοί SSR εκχωρούνται αυτόματα σε αεροσκάφη σύμφωνα με κατάλογο εκχώρησης κωδικών που έχει συμφωνηθεί μεταξύ των κρατών μελών και για τον οποίον έχει γίνει ο απαραίτητος συντονισμός με ευρωπαϊκές τρίτες χώρες·

                  β)

                  οι κωδικοί SSR που εκχωρούνται σε αεροσκάφη τα οποία μεταβιβάζονται από παρόχους υπηρεσιών αεροναυτιλίας σε γειτονικά κράτη ελέγχονται προκειμένου να διαπιστωθεί αν μπορούν να διατηρηθούν οι εκχωρήσεις σε συμμόρφωση με κατάλογο εκχώρησης κωδικών που έχει συμφωνηθεί μεταξύ των κρατών μελών και για τον οποίον έχει γίνει ο απαραίτητος συντονισμός με ευρωπαϊκές τρίτες χώρες·

                  γ)

                  οι κωδικοί SSR ταξινομούνται σε διαφορετικές κατηγορίες προκειμένου να είναι δυνατή η εκχώρηση διαφορετικών κωδικών·

                  δ)

                  οι κωδικοί SSR από τις διαφορετικές κατηγορίες που αναφέρονται στο στοιχείο γ) εκχωρούνται ανάλογα με τις κατευθύνσεις των πτήσεων·

                  ε)

                  γίνονται πολλαπλές ταυτόχρονες εκχωρήσεις του ίδιου κωδικού SSR σε πτήσεις που εκτελούνται προς κατευθύνσεις που δεν δημιουργούν σύγκρουση.

      ΠΑΡΑΡΤΗΜΑ ΙV

         Απαιτήσεις που αναφέρονται στο άρθρο 5

                  1.

                  Οι απαιτήσεις επιδόσεων που καθορίζονται στο άρθρο 4 παράγραφοι 3, 4, 5 στοιχείο β), και 6.

                  2.

                  Οι πρόσθετες απαιτήσεις που καθορίζονται άρθρο 9 παράγραφοι 1, 2, 3 και 4.

      ΠΑΡΑΡΤΗΜΑ V

         Απαιτήσεις αξιολόγησης της συμμόρφωσης ή της καταλληλότητας προς χρήση των συστατικών στοιχείων που αναφέρονται στο άρθρο 6

                  1.

                  Οι δραστηριότητες ελέγχου της συμμόρφωσης καταδεικνύουν τη συμμόρφωση ή την καταλληλότητα των συστατικών στοιχείων όσον αφορά τις εφαρμοστέες απαιτήσεις του παρόντος κανονισμού, ενόσω τα εν λόγω συστατικά στοιχεία είναι σε λειτουργία σε περιβάλλον δοκιμής.

                  2.

                  Ο κατασκευαστής διαχειρίζεται τις δραστηριότητες αξιολόγησης της συμμόρφωσης και συγκεκριμένα:

                              α)

                              καθορίζει κατάλληλο περιβάλλον δοκιμών,

                              β)

                              ελέγχει ότι το σχέδιο δοκιμών περιγράφει τα συστατικά στοιχεία στο περιβάλλον δοκιμής,

                              γ)

                              ελέγχει ότι το σχέδιο δοκιμών παρέχει πλήρη κάλυψη των εφαρμοστέων απαιτήσεων,

                              δ)

                              διασφαλίζει τη συνάφεια και την ποιότητα της τεχνικής τεκμηρίωσης και του σχεδίου δοκιμών,

                              ε)

                              σχεδιάζει την οργάνωση της δοκιμής, το προσωπικό, την εγκατάσταση και τη διαμόρφωση του πλαισίου δοκιμής,

                              στ)

                              διενεργεί τις επιθεωρήσεις και τις δοκιμές, σύμφωνα με το σχέδιο δοκιμών,

                              ζ)

                              συντάσσει την έκθεση με τα αποτελέσματα των επιθεωρήσεων και των δοκιμών.

                  3.

                  Ο κατασκευαστής εξασφαλίζει ότι τα συστατικά στοιχεία που αναφέρονται στο άρθρο 6, τα οποία έχουν εισαχθεί σε περιβάλλον δοκιμών, πληρούν τις εφαρμοστέες απαιτήσεις του παρόντος κανονισμού.

                  4.

                  Μετά την ικανοποιητική ολοκλήρωση του ελέγχου της συμμόρφωσης ή της καταλληλότητας χρήσης, ο κατασκευαστής συντάσσει υπ’ ευθύνη του δήλωση ΕΚ συμμόρφωσης ή καταλληλότητας χρήσης, στην οποία προδιαγράφονται ιδίως οι εφαρμοστέες απαιτήσεις του παρόντος κανονισμού που πληροί το συστατικό στοιχείο, καθώς και οι σχετικές προϋποθέσεις χρήσης του σύμφωνα με το παράρτημα III σημείο 3 του κανονισμού (ΕΚ) αριθ. 552/2004.

      ΠΑΡΑΡΤΗΜΑ VI

         Προϋποθέσεις που αναφέρονται στο άρθρο 7 παράγραφοι 1 και 2

                  1.

                  Ο πάροχος υπηρεσιών αεροναυτιλίας οφείλει να διαθέτει μεθόδους υποβολής εκθέσεων εντός του οργανισμού, οι οποίες εξασφαλίζουν και αποδεικνύουν την αμεροληψία και την ανεξαρτησία κρίσης στις δραστηριότητες ελέγχου.

                  2.

                  Ο πάροχος υπηρεσιών αεροναυτιλίας διασφαλίζει ότι το προσωπικό που συμμετέχει στις διαδικασίες ελέγχου διενεργεί τους ελέγχους με τη μέγιστη δυνατή επαγγελματική αμεροληψία και τη μέγιστη δυνατή τεχνική επάρκεια, καθώς και ότι δεν ενδίδει σε τυχόν πιέσεις ή κίνητρα, ιδίως οικονομικού χαρακτήρα, που θα μπορούσαν να επηρεάσουν την κρίση του ή τα αποτελέσματα των ελέγχων του, ειδικά από άτομα ή ομάδες ατόμων που θίγονται από τα αποτελέσματα των ελέγχων.

                  3.

                  Ο πάροχος υπηρεσιών αεροναυτιλίας διασφαλίζει ότι το προσωπικό που συμμετέχει στις διαδικασίες ελέγχου έχει πρόσβαση σε εξοπλισμό που επιτρέπει την ορθή διενέργεια των απαιτούμενων ελέγχων.

                  4.

                  Ο πάροχος υπηρεσιών αεροναυτιλίας διασφαλίζει ότι το προσωπικό που συμμετέχει στις διαδικασίες ελέγχου διαθέτει έγκυρη τεχνική και επαγγελματική εκπαίδευση, ικανοποιητική γνώση των απαιτήσεων για τους ελέγχους που πρέπει να διενεργεί, επαρκή πείρα στις σχετικές εργασίες, καθώς και την ικανότητα που απαιτείται για να συντάσσει τις δηλώσεις, τα μητρώα και τις εκθέσεις που τεκμηριώνουν τη διενέργεια των ελέγχων.

                  5.

                  Ο πάροχος υπηρεσιών αεροναυτιλίας διασφαλίζει ότι το προσωπικό που συμμετέχει στις διαδικασίες ελέγχου είναι ικανό να εκτελεί τους ελέγχους με αμεροληψία. Η αμοιβή του εν λόγω προσωπικού δεν εξαρτάται από τον αριθμό των ελέγχων που διενεργεί ή από τα αποτελέσματα των ελέγχων αυτών.

      ΠΑΡΑΡΤΗΜΑ VII
      ΜΕΡΟΣ Α

         Απαιτήσεις ελέγχου των συστημάτων που αναφέρεται στο άρθρο 7 παράγραφος 1

                  1.

                  Ο έλεγχος των συστημάτων που προσδιορίζονται στο άρθρο 2 παράγραφος 1 στοιχεία β), γ) και δ) καταδεικνύει τη συμμόρφωση των συστημάτων αυτών με τις απαιτήσεις επιδόσεων και ασφάλειας του παρόντος κανονισμού σε περιβάλλον αξιολόγησης αντίστοιχο του πλαισίου λειτουργίας των συστημάτων.

                  2.

                  Ο έλεγχος των συστημάτων που προσδιορίζονται στο άρθρο 2 παράγραφος 1 στοιχεία β), γ) και δ) διενεργείται σύμφωνα με κατάλληλες και αναγνωρισμένες πρακτικές δοκιμής.

                  3.

                  Τα εργαλεία δοκιμής που χρησιμοποιούνται για τον έλεγχο των καθοριζόμενων στο άρθρο 2 παράγραφος 1 στοιχεία β), γ) και δ) συστημάτων διαθέτουν κατάλληλες λειτουργικές δυνατότητες.

                  4.

                  Από τον έλεγχο των συστημάτων που καθορίζονται στο άρθρο 2 παράγραφος 1 στοιχεία β), γ) και δ) προκύπτουν τα στοιχεία του τεχνικού φακέλου που απαιτούνται βάσει του σημείου 3 του παραρτήματος IV του κανονισμού (ΕΚ) αριθ. 552/2004, καθώς και τα ακόλουθα στοιχεία:

                              α)

                              περιγραφή της εφαρμογής,

                              β)

                              έκθεση των επιθεωρήσεων και δοκιμών που πραγματοποιήθηκαν πριν από την έναρξη λειτουργίας του συστήματος.

                  5.

                  Ο πάροχος υπηρεσιών αεροναυτιλίας διαχειρίζεται τις δραστηριότητες ελέγχου και ιδίως:

                              α)

                              καθορίζει το κατάλληλο επιχειρησιακό και τεχνικό περιβάλλον αξιολόγησης που ανταποκρίνεται στο πραγματικό επιχειρησιακό περιβάλλον,

                              β)

                              ελέγχει εάν το σχέδιο δοκιμών περιγράφει την ενσωμάτωση των συστημάτων που προσδιορίζονται στο άρθρο 2 παράγραφος 1 στοιχεία β), γ) και δ) σε επιχειρησιακό και τεχνικό περιβάλλον αξιολόγησης,

                              γ)

                              ελέγχει εάν το σχέδιο δοκιμών καλύπτει πλήρως τις εφαρμοστέες απαιτήσεις επιδόσεων και ασφάλειας του παρόντος κανονισμού,

                              δ)

                              διασφαλίζει τη συνάφεια και την ποιότητα της τεχνικής τεκμηρίωσης και του σχεδίου δοκιμών,

                              ε)

                              σχεδιάζει την οργάνωση των δοκιμών, το προσωπικό, την εγκατάσταση και τη διαμόρφωση της πλατφόρμας δοκιμών,

                              στ)

                              διενεργεί τις επιθεωρήσεις και τις δοκιμές, όπως ορίζεται στο σχέδιο δοκιμών,

                              ζ)

                              συντάσσει την έκθεση με τα αποτελέσματα των επιθεωρήσεων και των δοκιμών.

                  6.

                  Ο πάροχος υπηρεσιών αεροναυτιλίας διασφαλίζει ότι τα συστήματα που καθορίζονται στο άρθρο 2 παράγραφος 1 στοιχεία β), γ) και δ) και λειτουργούν σε περιβάλλον αξιολόγησης ανταποκρίνονται στις απαιτήσεις επιδόσεων και ασφάλειας του παρόντος κανονισμού.

                  7.

                  Μετά την επιτυχή ολοκλήρωση του ελέγχου της συμμόρφωσης, οι πάροχοι υπηρεσιών αεροναυτιλίας συντάσσουν δήλωση ΕΚ ελέγχου των συστημάτων και την υποβάλλουν στην εθνική εποπτική αρχή, συνοδευόμενη από τον αντίστοιχο τεχνικό φάκελο, όπως απαιτείται βάσει του άρθρου 6 του κανονισμού (ΕΚ) αριθ. 552/2004.

            ΜΕΡΟΣ Β

         Απαιτήσεις ελέγχου των συστημάτων που αναφέρονται στο άρθρο 7 παράγραφος 2

                  1.

                  Ο έλεγχος των συστημάτων που καθορίζονται στο άρθρο 2 παράγραφος 1 στοιχεία β), γ) και δ) καταδεικνύει τη συμμόρφωση των συστημάτων αυτών με τις απαιτήσεις επιδόσεων και ασφάλειας του παρόντος κανονισμού σε περιβάλλον αξιολόγησης αντίστοιχο του πλαισίου λειτουργίας των συστημάτων.

                  2.

                  Ο έλεγχος των συστημάτων που καθορίζονται στο άρθρο 2 παράγραφος 1 στοιχεία β), γ) και δ) διενεργείται σύμφωνα με κατάλληλες και αναγνωρισμένες πρακτικές δοκιμής.

                  3.

                  Τα εργαλεία δοκιμής που χρησιμοποιούνται για τον έλεγχο των καθοριζόμενων στο άρθρο 2 παράγραφος 1 στοιχεία β), γ) και δ) συστημάτων διαθέτουν κατάλληλες λειτουργικές δυνατότητες.

                  4.

                  Από τον έλεγχο των συστημάτων που καθορίζονται στο άρθρο 2 παράγραφος 1 στοιχεία β), γ) και δ) προκύπτουν τα στοιχεία του τεχνικού φακέλου που απαιτούνται βάσει του σημείου 3 του παραρτήματος IV του κανονισμού (ΕΚ) αριθ. 552/2004, καθώς και τα ακόλουθα στοιχεία:

                              α)

                              περιγραφή της εφαρμογής,

                              β)

                              έκθεση των επιθεωρήσεων και δοκιμών που πραγματοποιήθηκαν πριν από την έναρξη λειτουργίας του συστήματος.

                  5.

                  Ο πάροχος υπηρεσιών αεροναυτιλίας καθορίζει το κατάλληλο επιχειρησιακό και τεχνικό περιβάλλον αξιολόγησης, το οποίο πρέπει να ανταποκρίνεται στο επιχειρησιακό περιβάλλον, και αναθέτει την εκτέλεση των δραστηριοτήτων ελέγχου σε κοινοποιημένο οργανισμό.

                  6.

                  Ο κοινοποιημένος οργανισμός διευθύνει τις δραστηριότητες ελέγχου και ειδικότερα:

                              α)

                              ελέγχει εάν το σχέδιο δοκιμών περιγράφει την ενσωμάτωση των συστημάτων που καθορίζονται στο άρθρο 2 παράγραφος 1 στοιχεία β), γ) και δ) σε επιχειρησιακό και τεχνικό περιβάλλον αξιολόγησης,

                              β)

                              ελέγχει εάν το σχέδιο δοκιμών καλύπτει πλήρως τις εφαρμοστέες απαιτήσεις επιδόσεων και ασφάλειας του παρόντος κανονισμού,

                              γ)

                              διασφαλίζει τη συνάφεια και την ποιότητα της τεχνικής τεκμηρίωσης και του σχεδίου δοκιμών,

                              δ)

                              σχεδιάζει την οργάνωση των δοκιμών, το προσωπικό, την εγκατάσταση και τη διαμόρφωση της πλατφόρμας δοκιμών,

                              ε)

                              διενεργεί τις επιθεωρήσεις και τις δοκιμές, σύμφωνα με το σχέδιο δοκιμών,

                              στ)

                              συντάσσει την έκθεση με τα αποτελέσματα των επιθεωρήσεων και των δοκιμών.

                  7.

                  Ο κοινοποιημένος οργανισμός διασφαλίζει ότι τα συστήματα που καθορίζονται στο άρθρο 2 παράγραφος 1 στοιχεία β), γ) και δ) και λειτουργούν σε περιβάλλον αξιολόγησης ανταποκρίνονται στις απαιτήσεις επιδόσεων και ασφάλειας του παρόντος κανονισμού.

                  8.

                  Μετά την επιτυχή ολοκλήρωση των εργασιών ελέγχου, ο κοινοποιημένος οργανισμός συντάσσει πιστοποιητικό συμμόρφωσης για τις εργασίες ελέγχου που διεξήγαγε.

                  9.

                  Στη συνέχεια, ο πάροχος υπηρεσιών αεροναυτιλίας συντάσσει δήλωση ΕΚ ελέγχου του συστήματος και την υποβάλλει στην εθνική εποπτική αρχή, συνοδευόμενη από τον αντίστοιχο τεχνικό φάκελο, όπως απαιτείται βάσει του άρθρου 6 του κανονισμού (ΕΚ) αριθ. 552/2004.